text:
Ebɛnadze Ntsi Na Jehovah Adasefo Nndzi Borɔnya?
Ndaadaasɛm a wɔtaa kã
Akɔhwisɛm: Siantsir a Jehovah Adasefo nndzi Borɔnya nye dɛ wɔnngye Jesus nndzi.
Nokwasɛm: Yɛyɛ Christianfo. Yɛgye dzi dɛ yɛnam Jesus Christ nkotoo do na yebenya nkwagye.
Akɔhwisɛm: Hom kã kyerɛ ebusuamufo dɛ mma wonndzi Borɔnya dze tsetsew mbusua ntamu.
Nokwasɛm: Yɛdwen mbusua ho paa, na yɛnam Bible no do boa ma mbusua ahorow gyina na wɔyɛ dzen.
Akɔhwisɛm: Hom nnya “Borɔnya sunsum” a ɔnye ayamuyie, asomdwee wɔ asaase do, nye tsinkwa a wɔdze ma nyimpa no mu kyɛfã.
Nokwasɛm: Yɛbɔ mbɔdzen dɛ yɛbɛda ayamuyie nye asomdwee edzi dabiara da. (Mbɛbusɛm 11:25; Romefo 12:18) Dɛ nhwɛdo no, ɔkwan a yɛfa do yɛ hɛn nhyiamu ahorow nye asɛnka edwuma no nye Jesus ahyɛdze yi hyia: “
hom enya no kwa: hom mfa mma kwa.” (Matthew 10:8) Bio so yɛdan adwen kɔ Nyankopɔn n’Ahenman no do dɛ, ɔno nkotsẽe nye asomdwee a yebenya wɔ asaase yi do ho nokwar enyidado.
Ebɛnadze ntsi na Jehovah Adasefo nndzi Borɔnya?
Jesus hyɛɛ hɛn dɛ yɛnkaa no wu no, na nnyɛ n’awo no.
—Luke 22:19, 20.
Jesus n’asomafo nye n’esuafo a wodzi kan no enndzi Borɔnya. New Catholic Encyclopedia no kã dɛ “
wɔdze Jesus n’awoda ho afahyɛ no sii hɔ bɛyɛ afe 243 wɔ Christ no wu ekyir.” Iyi kyerɛ dɛ asomafo no nyinara wui no ekyir no, bɔbor mfe ɔha twaa mu ana wɔdze Borɔnya no risi hɔ.
Adanse biara nnyi hɔ a ɔkyerɛ dɛ wɔwoo Jesus December 25; wɔnnkyerɛɛw n’awoda no wɔ Bible no mu.
Yɛgye dzi dɛ Nyankopɔn nngye Borɔnya nnto mu osiandɛ n’ase fi abosonsom amandze ahorow mu.
—2 Corinthfo 6:17.
Ebɛnadze ntsi na ɔsɛ dɛ hom ma Borɔnyadzi yɛ asɛm?
Nyimpa pii nyim dɛ Borɔnya fi abosonsom mu na Bible no mmfoa do dze, naaso ne nyinara ekyir no wodzi Borɔnya. Dɛm nkorɔfo yi botum ebisa dɛ: Ebɛnadze ntsi na ɔsɛ dɛ Christianfo dze gyinaesi a ɔtse dɛm haw hɔnho? Ebɛnadze ntsi na ɔsɛ dɛ wɔma iyi so yɛ asɛm?
Bible no hyɛ hɛn nkuran dɛ hɛnankasa yensusũ nsɛm ho, na hɛn som no aayɛ “
som a ɔwɔ siantsir.” (Romefo 12:1, 2) Ɔkyerɛkyerɛ hɛn dɛ yɛmma nokwar no nsom hɛn bo. (John 4:23, 24) Ntsi ɔwɔ mu dɛ yɛdwen mbrɛ afofor bu hɛn no ho dze, naaso yɛdze Bible ngyinadosɛm yɛ edwuma, sɛ iyi ntsi nkorɔfo renngye hɛn nnto mu mpo a.
Ɔwɔ mu dɛ hɛn dze yesi gyinae dɛ yennkedzi Borɔnya dze, naaso yɛkyerɛ obu ma hokwan a obiara wɔ dɛ nankasa si asɛm yi ho gyinae no. Sɛ afofor ridzi Borɔnya a, yenntwitwa hɔn akwan mu.


c: text/html

text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yesaia 35:1-10
35 Sare ne asase kesee ani begye,+ na asase pradada bedi ahurusi na apae sɛ nhwiren.+2 Ɛbɛhanhan,+ na ɛde anigye ne osebɔ bɛsɛpɛw ne ho.+ Wɔde Lebanon anuonyam,+ Karmel+ ne Saron+ ahoɔfɛ, bɛma no. Na nnipa behu Yehowa anuonyam,+ yɛn Nyankopɔn kɛseyɛ.+3 Nsa a emu agow no, monhyɛ no den; nkotodwe a ahodwow no, mummia mu.+4 Wɔn a wɔn koma atu no,+ monka nkyerɛ wɔn sɛ: “Monhyɛ mo ho den.+ Munnsuro.+ Hwɛ, mo Nyankopɔn bɛko ama mo,+ Onyankopɔn betua mo atamfo ka.+ Ɔbɛba abegye mo.”+5 Saa bere no anifuraefo ani bebue+ na asotifo aso ate asɛm.+6 Ɛbere no mu na apakye behuruw sɛ ɔforote+ na mum tɛkrɛma de anigye abɔ ose.+ Nsu betue sare so na nsubɔnten asen asase pradada so.7 Na asase kesee bɛdan ɔwora na asase a akyen ayɛ nsuwansuwa.+ Sakraman atenae,+ n’ahomegyebea hɔ no, sare momono, demmire ne mmɛw+ befifi.8 Ɔkwan bi, ɔkwantempɔn bi bɛda hɔ;+ na wɔbɛfrɛ no Ɔkwan Kronkron.+ Na nea ne ho ntew remfa so.+ Wɔn a wɔfata sɛ wɔfa kwan no so na wɔbɛfa so, na nkwaseafo remfa so.9 Gyata biara remma hɔ, na akekaboa biara remfa so.+ Wɔrenhu bi wɔ hɔ;+ wɔn a wɔatɔ wɔn afi nkoasom mu no na wɔbɛfa so.+10 Na wɔn a Yehowa agye wɔn no bɛsan aba;+ wɔde osebɔ bɛba Sion+ na anigye ne wɔn atena daa.+ Ahurusi ne anigye na wɔn nsa bɛka, na awerɛhow ne apinisi aguan.+

robotstxt: allowed

filter: keep


text:
ƐZINZALƐ ARANE—DEBIEZUKOALƐ ƐDEƐ October 2016
Edwɛkɛ mɔɔ yɛbazukoa wɔ November 28 kɔdwu December 25, 2016 la a wɔ magazine ɛhye anu a.
ƐBƐLABƆLƐ NU EDWƐKƐ
Menzukoale Menli Mɔɔ Yɛle Neazo Kpalɛ La
Saa Kilisienema mɔɔ bɛnyi sunsum nu la maa awie mɔ anwosesebɛ a, bɛbahola bɛava bodane kpalɛ bɛazie bɛ nye zo na bɛapele bɛadwu nwolɛ. Thomas McLain hanle kɛ awie mɔ yɛle neazo kpalɛ maanle ye, yɛɛ kɛzi ɔdaye noko yebɔ mɔdenle kɛ ɔboa awie mɔ la.
Bɛla Atiakunlukɛnlɛma Ali Bɛhile Nyɛvolɛ
Kɛzi Nyamenle bu nyɛvolɛ ɛ? Duzu a ɛbahola wɔayɛ wɔaboa awie mɔɔ vi maanle gyɛne zo la wɔamaa ye ahonle adɔ ye azule nu wɔ wɔ asafo ne anu a?
Gyinla Boɛ Wɔ Sunsum Nu Wɔ Maanle Gyɛne Zo
Ɔwɔ kɛ Kilisienema kɔsɔɔti maa bɛ nee bɛ mbusua sunsum nu gyinlabelɛ kyia kpalɛ tɛla debie biala. Noko saa ɛlɛyɛ gyima wɔ maanle gyɛne zo a, ɛyia ngyegyelɛ titili bie mɔ.
Asoo ‘Ɛsɔ Nrɛlɛbɛ Nu Boɛ’?
Ngakyile boni a wɔ nrɛlɛbɛ, adwenlenubukelɛ yɛɛ ndelebɛbo avinli a? Saa yɛnwu ngakyile ne a ɔbaboa yɛ kpalɛ.
Nyia Diedi Kpole Wɔ Ninyɛne Mɔɔ Ɛ Nye La Zo La Anu
Yɛbahola yɛazukoa ninyɛne dɔɔnwo yɛavi diedi nwo neazo dɔɔnwo mɔɔ yɛlɛ la anu, tete ne nee ɛnɛ. Kɛ ɔkɛyɛ na wɔamaa wɔ diedi ne ayɛ kpole ɛ?
Nyia Gyihova Ɛwɔkɛ Ne Mɔ Anu Diedi
Duzu a le diedi? Na mɔɔ hyia kpalɛ la, kɛ ɔkɛyɛ na wɔala ye ali ɛ?
Asoo Ɛze?
Duzu fanwodi a Wulomu vale maanle Dwuu mgbanyima mɔɔ bɛwɔ Dwudiya la wɔ ɛvoya ne mɔɔ limoa la anu a? Asoo ɛnee ɔkola ɔba ye kɛ awie anye fuu balua ndile wɔ awie ɛya nu wɔ tete ne ɔ?


text:
N
Nkitahodi ɔbɛnsaa no Jews na no Shiites
Kasamu: Nkitahodi ɔbɛnsaa no Jews na no Shiites.
S
Shiites ebira/ ekuwekuw
Kasamu: Shiites ebira/ ekuwekuw.
E
Ebira ɔbɛnsaa Sunni na Shiite
Kasamu: Ebira ɔbɛnsaa Sunni na Shiite.
I
Imamate ewu Shiites fowo ho
Kasamu: • Imamate ewu Shiites fowo ho.
N
Nyimdee fowo kasa ewu Shiites fowo gyidie
• Kasamu: Nimdiyefowo rekasa efa Shiites gye di ho.
N
Najaf na Karbala ewu Shiites fowo
Kasamu: •Najaf na Karbala ewu Shiites fowo.
M
Muta’a Ewu Shiites fo/ ɔbaa fun
Kasamu: Muta’a Ewu Shiites fo/ ɔbaa fun.
S
Shiites gye di ewu kɔmhyɛni Sunnah
• Kasamu: Shiites gye di ewu kɔmhyɛni Sunnah.
S
Shiites gye di efa SAHABA/ kɔmhyɛni hokafowo
Kasamu: Shiites gye di efa SAHABA/ kɔmhyɛni hokafowo.
S
Shiites gye di ewu ma dɛte/nnatea
• Kasamu: •Shiites gye di ewu ma dɛte/nnatea.
S
Shiites bea / baabi ma no bɔhyɛ anohoba
Kasamu: Shiites bea / baabi ma no bɔhyɛ anohoba.
S
Shiites fow gye di wɔ Ashura mu
Kasamu: Shiites fow gye di wɔ Ashura mu.
S
Shiites fowo Gyidiye ewu Koran ho
Kasamu: Shiites fowo Gyidiye ewu Koran ho.
E
Ebira ɔbɛnsaa Muslims na Shiites/ Ensusuniye a adan Kramofowo eni Shiite fowo
Kasamu: Ebira ɔbɛnsaa Muslims na Shiites.
S
Shiites gye di ewu Nyame Din /obiri mu
Kasamu: Shiites gye di ewu Nyame Din /obiri mu.
W
Wu be sae aba ewu ekyir ewu Shiites
Kasamu: Wu be sae aba ewu ekyir ewu Shiites.
B
Bere ben na Shiites yɛ sɛ/ ye nya wumu ?
Kasamu: Bere ben na Shiites yɛ sɛ/ ye nya wumu?.
S
Shiite Gyedie ewu BADA’A/ enu se biribi bedaeni ewu Nyame ho emire na wun nim
Kasamu: Shiite Gyedie ewu BADA’A/ enu se biribi bedaeni ewu Nyame ho emire na wun nim.
T
Taqiyya ewu Shiites fowo/ eni sae wu be yebibi emera wumpe
Kasamu: Taqiyya ewu Shiites fowo/ eni sae wu be yebibi emera wumpe.


text:
“Adwuma no Sõ”
NÁ BERE aso sɛ wɔyɛ nhyiam titiriw bi wɔ Yerusalem. Ná Ɔhene Dawid aboaboa ne mpanyimfo, ahemfie mpanyimfo, ne ne nnɔmmarima nyinaa ano. Ɔde asɛm bi too gua maa wɔn a wɔahyiam no nyinaa ani gyei. Ɛne sɛ, na Yehowa apaw Dawid ba Solomon sɛ onsi ofie soronko bi a wɔbɛsom nokware Nyankopɔn no wɔ hɔ. Onyankopɔn nam ne honhom so de ofie no ho nsusuwso maa Israel hene Dawid a na n’ani afi no, na ɔno nso de maa Solomon. Dawid kae sɛ: “Adwuma no sõ, efisɛ abankɛse no nyɛ onipa dea, na mmom Yehowa Nyankopɔn dea.”
Ɛno akyi no, Dawid bisae sɛ: “Afei, hena na wayi ne yam sɛ ɔde biribi bɛhyɛ ne nsam ama Yehowa?” (1 Be. 29:5) Sɛ na wowɔ hɔ a, anka dɛn na wobɛyɛ? Anka asɛm no bɛka wo koma ama woaboa adwuma kɛse a wɔrebɛyɛ no? Israelfo no antwentwɛn wɔn nan ase koraa. Nokwasɛm ne sɛ, ɔman no “dii ahurusi sɛ wofi wɔn pɛ mu de biribi aba, efisɛ koma nyinaa mu na wofi yii ntoboa maa Yehowa.”
Mfehaha pii akyi no, Yehowa de biribi a ɛsen asɔrefie no sii hɔ. Ɛno ne honhom fam asɔrefie kɛse no. Ɛyɛ nhyehyɛe a Yehowa ayɛ a ɛma nnipa tumi fa Yesu afɔrebɔ no so som no. (Heb. 9:11, 12) Ɛnnɛ, ɔkwan bɛn na Yehowa nam so repata nkurɔfo aba ne nkyɛn? Ɔnam asuafoyɛ adwuma a yɛreyɛ no so. (Mat. 28:19, 20) Asuafoyɛ adwuma a yɛreyɛ no nti, afe biara yɛne nnipa ɔpepem pii sua Bible, asuafo mpempem pii bɔ asu, na yɛtew asafo ɔhaha pii nso.
Saa nkɔanim no nti, ɛho abehia sɛ yetintim Bible ho nhoma pii, yesisi Ahenni Asa foforo, na yesiesie nea yɛasisi dedaw no. Saa ara na ɛho abehia sɛ yɛpɛ mmeae a yɛde bɛyɛ amansin ne amantam nhyiam. Wunnye nni sɛ asɛmpa no a yɛreka akyerɛ obiara no yɛ adwuma kɛse a mfaso wɔ so?
Esiane sɛ Onyankopɔn nkurɔfo dɔ Onyankopɔn ne wɔn yɔnko nnipa, na wonim sɛ ehia sɛ wɔde nsi ne ahokeka yɛ Ahenni ho asɛmpaka adwuma no nti, woyi wɔn yam ‘de biribi hyɛ wɔn nsam ma Yehowa,’ kyerɛ sɛ, wofi wɔn pɛ mu yi ntoboa. Sɛ yɛde ‘yɛn ahonyade hyɛ Yehowa anuonyam,’ na yehu sɛnea wɔde nokwaredi ne nyansa de saa nneɛma no reyɛ adwuma a ɛsõ sen adwuma biara wɔ nnipa asetena nyinaa mu no a, ɛma yɛn ani gye paa!


text:
Tie Onyankopɔn na Tena Ase Daa
Ɔbɔadeɛ no pɛ sɛ ɔma yɛn akwankyerɛ, ɔbɔ yɛn ho ban, na ohyira yɛn.
Nnianim Asɛm
Esiane sɛ Onyankopɔn dɔ yɛn nti, ɔkyerɛ yɛn ɔkwampa a yɛbɛfa so abɔ yɛn bra.
Yɛyɛ Dɛn Tie Onyankopɔn?
Ɛsɛ sɛ yehu nea yɛbɛyɛ ne nea obetumi aboa yɛn ama yɛayɛ.
Hena Ne Nokware Nyankopɔn No?
Yebetumi ahu ne din ne ne su ahorow no bi.
Ná Paradise asetena te dɛn?
Bible nhoma a edi kan no ka sɛnea na ɛhɔ te.
Wotiee Satan—Dɛn na Efii mu Bae?
Nneɛma bɔne fii ase bae.
Nsuyiri Kɛse No—Hefo na Wotiee Onyankopɔn? Hefo na Wɔantie No?
Ɛdɛn na nkurɔfo yɛe de kyerɛɛ nea ɛwɔ wɔn komam?
Dɛn na Yesua Fi Nsuyiri Kɛse No Mu?
Ɛnyɛ tete abakɔsɛm bi kɛkɛ.
Ná Hena Ne Yesu?
Adɛn nti na ɛho hia sɛ yehu no?
Dɛn na Yesu Wu no Kyerɛ Ma Wo?
Ɛbɛma woanya nhyira a ɛso bi nni.
Bere Bɛn na Paradise Bɛba?
Bible akyerɛ nneɛma a ebesisi bere a paradise abɛn no.
Nhyira Bɛn na Wɔn a Wotie Onyankopɔn no Benya Daakye?
Nhyira a ɛnsɛ sɛ ɛpa wo ti so.
So Yehowa Tie Yɛn?
Nneɛma bɛn na wubetumi abɔ ho mpae?
Wobɛyɛ Dɛn Anya Abusua Asetena mu Anigye?
Nea Ɔbɔɔ Abusua no ama yɛn afotu pa.
Dɛn na Ɛsɛ sɛ Yɛyɛ na Yɛasɔ Onyankopɔn Ani?
Nneɛma bi wɔ hɔ a okyi, ebi nso wɔ hɔ a ɔpɛ.
Wobɛyɛ Dɛn Adi Yehowa Nokware?
Gyinae a wosisi na ɛkyerɛ sɛ wopɛ sɛ wudi nokware.


text:
NSƐM A WOBISABISA | IRÈNE HOF LAURENCEAU
Obi a ɔyɛ Nnompe Mu Oprehyɛn Kyerɛkyerɛ Ne Gyidi Mu
Dɔkota Irène Hof Laurenceau yɛ dompe mu oprehyɛn wɔ Switzerland. Bere bi a atwam no, na onnye nni sɛ Onyankopɔn wɔ hɔ. Nanso mfe bi akyi no, obegye toom sɛ Onyankopɔn wɔ hɔ na ɔno na Ɔbɔɔ nkwa. Nyan! nsɛmma nhoma kyerɛwfo bisaa no n’adwuma ne ne gyidi ho asɛm.
Dɛn na ɛmaa w’ani begyee nyansahu ho?
Bere a meyɛ abofra no, na m’ani gye adebɔ ho paa. Wɔtetee me wɔ Richterswil, Swiss akuraa bi a ɛhɔ yɛ fɛ a ɛda Ɔtare Zurich ano. Ná m’awofo ne me nuanom mpanyimfo ne me tu mpase, na na wɔka mmoa ne afifide ahorow a yehu wɔ kwan so no ho asɛm kyerɛ me.
Dɛn na ɛma wusuaa nnompe mu oprehyɛn ho ade?
Ná me papa yɛ adwuma wɔ baabi a wɔyɛ oprehyɛn wɔ ayaresabea bi a ɛbɛn yɛn mu. Ná ɔde anigye ka nea ohu wɔ hɔ no ho asɛm. Eyi kanyan me paa ma akyiri yi misii gyinae sɛ mɛyɛ oprehyɛn adwuma no bi. Misuaa nnompe mu oprehyɛn ho adwuma titiriw, efisɛ na m’ani gye ɔkwan a wɔfa so hyehyɛ nnompe na wɔtoatoa no ho. Ɛsɛ sɛ obi a ɔyɛ nnompe mu oprehyɛn no susuw nneɛma ho te sɛ mfiridwumayɛfo, na ama watumi asiesie nnompe, ntini akɛse, ne ntini nketewa a ɛma yetumi keka yɛn ho no.
Nea ɛsen ne nyinaa no, sɛ mihu sɛ ayarefo a merehwɛ wɔn no ho retɔ wɔn a, ɛma m’ani gye. M’ani gye ho sɛ me ne nkurɔfo bɛbom ayɛ adwuma.
Dɛn nti na na wunnye nni sɛ Onyankopɔn wɔ hɔ?
Ná minnye nni sɛ Onyankopɔn wɔ hɔ fi me mmabaaberem tɔnn, na nneɛma abien na ɛma minyaa saa adwene no. Nea edi kan no, mibehui sɛ asɔfo binom a wɔwɔ m’asɔre mu no bra asɛe, na eyi haw me paa. Nea ɛto so abien no, na m’akyerɛkyerɛfo a wɔkyerɛ me abɔde a nkwa wom ho ade no binom gye adannandi di
Dɛn nti na wugyee adannandi toom?
Ná migye m’akyerɛkyerɛfo no di. Bio nso, na misusuw sɛ nsɛdi a ɛwɔ mmoa ahorow bi ntam no kyerɛ sɛ wofi faako, na ɛno foa adwene a ɛne sɛ nkwa foforo tumi fi awosu mu nsakrae mu ba no so.
Nanso bere rekɔ so no, wosesaa w’adwene. Dɛn ntia?
M’adamfo bi too nsa frɛ me kɔɔ Yehowa Adansefo nhyiam bi ase. M’ani gyee adamfofa su a asafo no daa no adi, ne ɔkasa a aba wom a wɔmae no ho. Akyiri yi, ɔbea bi a n’anim tew a ofi asafo no mu bɛsraa me, na mibisaa no sɛ, “Mɛyɛ dɛn agye adi sɛ Bible no yɛ nokware?”
Ɔkyerɛɛ me Bible nkɔmhyɛ ahorow a ɛfa nsɛm a ɛresisi nnɛ no ho. Eyi ho nhwɛso ne Yesu nkɔmhyɛ a ɛfa mprempren wiase yi awiei bere ho no. Ebi ne amanaman ntam akodi, “asasewosow akɛse,” ne “ɔyaredɔm ne aduankɔm”1 a ebebu so. Afei nso ɔtwee m’adwene sii abrabɔ bɔne a ɛbɛkɔ so ne adifudepɛ ne bɔne ahorow a yehu wɔ mmeae pii nnɛ no so.2 Mantwentwɛn me nan ase koraa na mifii ase suaa Bible no anibere so, na ankyɛ koraa na mihui sɛ emu nkɔmhyɛ ba mu bere nyinaa. Afei mifii ase susuw nea ɛyɛe a nkwa bae no ho bio.
So nnuruyɛ mu nhwehwɛmu a woyɛe no boa ma wususuw nkwa fibea ho?
Yiw. Bere a mifii Bible adesua ase no, na mereyɛ kotodwe mu oprehyɛn mu nhwehwɛmu. Efi afe 1960 mfe no awiei mu no, nyansahufo fii ase tee sɛnea kotodwe afã ahorow no fa so yɛ adwuma no ase yiye. Wobehui sɛ, sɛ yɛpono yɛn kotodwe mu a, ɛnyɛ dompe no fã biako pɛ na ɛdan ne ho sɛnea ɔpon dan ne ho wɔ ɔpontere biako so no. Mmom, etumi kuntun, dannan ne ho na ɛwam fa so
Nhwehwɛmufo de mfe 40 abɔ mmɔden sɛ wɔbɛhwɛ kotodwe so ayɛ bi. Nanso anwonwakwan a kotodwe no fa so yɛ adwuma no ma ɛyɛ den ma wɔn. Bio nso, nneɛma a wɔde yɛ kotodwe nsɛso no ntumi nkyɛ te sɛ onipa de no. Sɛ wɔn a wɔhwɛ kotodwe so yɛ bi no de nneɛma a eye paa yɛ wie, na etumi di mfe 20 mpo a, wɔn ani gye yiye. Nokwarem no, nkwammoaa a ɛyɛ ne ho foforo daa no na ɛma yɛn kotodwe yɛ adwuma. Me fam no, yehu adanse a ɛkyerɛ sɛ, ɛnyɛ adannandi na kotodwe nam so bae, na mmom ɛma yehu Onyankopɔn nyansa.
Na nsakrae a ɛba abɔde mu ne nsɛdi a ɛwɔ abɔde akwaa ahorow mu no nso ɛ?
Nsɛdi ahorow no nyinaa twe adwene si Ɔbɔadeɛ koro no ara so. Bio nso, nsakrae a ɛba abɔde mu no mma abɔde no nyɛ papa nsen abɔde afoforo anaa ɛnkorɔn nsen wɔn. Mmom, nsakrae a ɛba abɔde mu no sɛe wɔn awosu. Ɛwom sɛ akwanhyia bi betumi de mfaso bi aba de
Awosu mu nsakrae ntumi mma wonnya biribi a ɛyɛ nwonwa te sɛ onipa kotodwe da
Ɛyɛɛ dɛn na wobɛyɛɛ Yehowa Ɔdansefo?
Bere a mifii ase de Bible nnyinasosɛm dii dwuma no, m’asetena tuu mpɔn kɛse. Bio nso, wɔ afe 2003 mu no, mekɔɔ Yehowa Adansefo amanaman ntam nhyiam, na mihuu sɛnea wɔayɛ biako, ne sɛnea nnipa a wonhyiaa wɔn ho da mpo tumi bɔ no. Wɔdaa ɔdɔ kann adi kyerɛɛ wɔn ho, na me kɔn dɔe sɛ mɛka wɔn ho.


text:
BIBLE TUMI SESA NNIPA
“Mente Nka Bio sɛ Ɛsɛ sɛ Mesesa Wiase”
AFE A WƆWOO NO: 1966
ƆMAN A OFI MU: FINLAND
TEBEA A NA ƆWOM: NÁ ƆPERE SƐ WIASE BƐKƆ YIYE
ME KAN ASETENA:
Efi me nkwadaaberem na m’ani agye abɔde mu nneɛma bi te sɛ nsu, nnua ne mmepɔw ho. Yɛn kurow Jyväskylä a ɛwɔ Central Finland no, kwae ne nsu atwa ho ahyia, na na yɛn abusua no taa kɔhwehwɛ hɔ. M’ani nso gye mmoa ho paa; meyɛ abofra no, agyinamoa anaa kraman biara a mehu no no, na mepɛ sɛ mebam no. Bere a merenyin no, sɛ mihu sɛ nkurɔfo retan mmoa ani a, na ɛhaw me paa. Akyiri yi, mekɔdɔm kuw bi a wɔpere mmoa yiyedi, na mihyiaa nnipa a wɔn nso, mmoa ho asɛm hia wɔn.
Yɛyeree yɛn ho yɛɛ adwuma peree mmoa yiyedi. Yetintim nsɛm guu nkrataa so kyekyɛ maa nkurɔfo; afei yɛtew yɛn ho gu mmɔnten so yɛɛ ɔyɛkyerɛ tiaa wɔn a wɔtɔn mmoa nhoma ne wɔn a wɔde mmoa yɛ nhwehwɛmu. Yɛtew kuw foforo mpo a yɛde bɛbɔ mmoa ho ban. Afei nso yɛde ahunahuna, anuɔden ne patapaa faa mu, enti na yɛtaa ne aban mpanyimfo nya asɛm. Wɔkyeree me de me kɔɔ kɔɔto mpɛn pii.
Mmoa ho asɛm no da nkyɛn a, na nneɛma foforo a ɛnkɔ yiye wɔ wiase no nso haw me. Ɛno nti, me ne akuw bebree te sɛ “Amnesty International” ne “Greenpeace” yɛɛ adwuma. Mede m’ahoɔden nyinaa boaa wɔn dwumadi. Afei nso mekasa maa ahiafo, wɔn a ɔkɔm rekum wɔn ne mmɔborɔwafo.
Nanso, nkakrankakra, mibehui sɛ merentumi nsesa wiase. Ɛwom, akuw no tumi dii ɔhaw nketenkete bi ho dwuma, nanso ɔhaw akɛse no de, na ɛregye nsam mpo. Sɛnea na nneɛma rekɔ no, na ayɛ sɛ nea bɔne amene wiase nyinaa ma enti biribiara nyɛ obiara asɛm. Mihui sɛ mintumi nyɛ ho hwee.
SƐNEA BIBLE NO SESAA M’ASETENA:
Bere a mihui sɛ meyɛ ho hwee a ɛrenyɛ yiye no, me were howee, na m’adwene kɔɔ Onyankopɔn ne Bible so. Ná me ne Yehowa Adansefo asua Bible pɛn. Ɛwom, saa bere no, na minim sɛ Adansefo no yam ye, na na me ho hia wɔn, nso na menyɛɛ m’adwene sɛ mɛsesa ɔbra a mewom no. Nanso afei de, m’adwene sesae.
Mefaa me Bible fii ase kenkanee, na ɛkyekyee me werɛ paa. Mekenkan Bible mu nsɛm pii a ɛkyerɛ sɛ ɛsɛ sɛ yɛhwɛ mmoa yiye. Emu biako ne Mmebusɛm 12:10; ɛhɔ ka sɛ: “Nnipa pa hwɛ wɔn ayɛmmoa yiye.” (Good News Translation) Mihui nso sɛ ɔhaw a ɛwɔ wiase no, ɛnyɛ Onyankopɔn na ɔde ba. Mmom no, nnipa ntie Onyankopɔn asɛm, ɛno nti na yɛn haw adɔɔso no. Bere a misuaa Yehowa dɔ ne n’abodwokyɛre ho ade no, ɛkaa me koma paa.—Dwom 103:8-14.
Saa bere no ara na mihuu biribi wɔ Yehowa Adansefo nhoma akyi sɛ metumi abisa ama wɔabrɛ me nhoma a wɔato din Dɛn na Bible Kyerɛkyerɛ Ankasa? no bi, enti mehyehyɛ de kɔe. Ankyɛ, Adansefo awarefo bi baa me nkyɛn, na mepenee so ma wɔne me yɛɛ Bible adesua. Afei nso mehyɛɛ ase kɔɔ Kristofo nhyiam wɔ Ahenni Asa so. Eyi nyinaa maa Bible a meresua no kaa me koma paa.
Bible adaworoma, mitumi yɛɛ nsakrae pii wɔ m’asetena mu. Migyaee sigaretnom ne nsawe. Afei de, na misiesie me ho yiye, na manka kasafi bio. Mifii ase de obu maa aban mpanyimfo. (Romafo 13:1) Ná mibu ɔbrabɔne paa, nanso migyaee.
Akuw a wɔpere wiase yiyedi no, na ɛsɛ sɛ mesesa m’adwene wɔ ho, na ɛno ne ade biako a na ɛyɛ den ma me paa. Nsakrae no bae nkakrankakra. Mfiase no, na ɛyɛ me sɛ, sɛ mifi kuw no mu a, ɛkyerɛ sɛ mayi wɔn ama. Nanso, mibehui sɛ Onyankopɔn Ahenni nko ara na ebetumi ama wiase yi ayɛ yiye. Enti misii gyinae sɛ mede m’ahoɔden nyinaa bɛboa saa Ahenni no na maboa nkurɔfo ma wɔasua ho ade.—Mateo 6:33.
SƐNEA ABOA ME:
Bere a merepere sɛ mɛsesa wiase no, mekyɛɛ nnipa mu akuw abien wɔ me tirim; apapafo ne abɔnefo. Wɔn a mibuu wɔn abɔnefo no, na me ne wɔn ani nhyia koraa. Nanso, Bible adaworoma, mentan obiara bio. Mmom no, medɔ obiara. (Mateo 5:44) Ɔkwan biako a mefa so kyerɛ sɛ medɔ nkurɔfo ne sɛ, meka Onyankopɔn Ahenni no ho asɛm kyerɛ obiara. Ɛyɛ me dɛ sɛ mihu sɛ adwumapa yi de asomdwoe ba; ɛma nkurɔfo ani gye na wonya anidaso.
Magyaw biribiara ama Yehowa sɛ onni ho dwuma, na ama manya akomatɔyam. Migye di sɛ Ɔbɔadeɛ no renhwɛ mma mmoa ne nnipa nhu amane daa, na ɔrenhwɛ mma nnipa nsɛe asase fɛfɛ yi. Mmom no, ɛrenkyɛ ɔbɛma n’Ahenni abɛyɛ nneɛma nyinaa foforo. (Yesaia 11:1-9) M’ani agye paa sɛ mahu nokwasɛm yi, na m’ani agye nso sɛ mereboa afoforo ama wɔasua ho ade anya mu gyidi. Mente nka bio sɛ ɛsɛ sɛ mesesa wiase.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mateo 22:1-46
22 Yesu kasa kyerɛɛ wɔn mfatoho mu bio sɛ:+2 “Ɔsoro ahenni te sɛ ɔhene bi a ohyiaa ayeforo+ maa ne babarima.3 Na ɔsomaa ne nkoa sɛ wɔnkɔfrɛ wɔn a wɔato nsa afrɛ wɔn no mmra ayeforohyia+ no ase, nanso wɔampɛ sɛ wɔbɛba.+4 Ɔsan somaa nkoa+ foforo ka kyerɛɛ wɔn sɛ, ‘Monka nkyerɛ wɔn a wɔato nsa afrɛ wɔn no sɛ: “Hwɛ! Masiesie m’aduan,+ makum m’anantwi ne me nyɛmmoa a wɔadɔ, na wɔawie biribiara. Mommra ayeforohyia no ase.”’+5 Nanso wobuu wɔn ani guu so na obiara kɔɔ ne baabi, obiako kɔɔ n’afuw mu, ɔfoforo kodii ne gua;+6 wɔn a wɔaka no kyeree nkoa no yɛɛ wɔn basabasa na wokunkum wɔn.+7 “Na ɔhene no bo fuwii, na ɔsomaa n’asraafo ma wɔkɔsɛee awudifo no hyew wɔn kurow.+8 Afei ɔka kyerɛɛ ne nkoa sɛ, ‘Ayeforohyia no adu so, nanso wɔn a wɔtoo nsa frɛɛ wɔn no mfata.+9 Enti monkɔ kurow no atempɔn so, na obiara a mubehu no no, monto nsa mfrɛ no mmra ayeforohyia no ase.’+10 Ɛnna nkoa no kɔɔ akwan no so kɔboaboaa wɔn a wohuu wɔn nyinaa ano, abɔnefo ne nnipa pa nyinaa,+ na wɔn a wɔbɛtenatenaa ɔpon no ho no yɛɛ ayeforohyia dan no mu mã.+11 “Bere a ɔhene no bɛhwɛɛ ahɔho no, n’ani bɔɔ obi a ɔnhyɛ ayeforohyia atade so wɔ hɔ.+12 Enti ɔka kyerɛɛ no sɛ, ‘Damfo, woyɛɛ dɛn na wobaa ha a wonhyɛ ayeforohyia atade?’+ Afei na watɔ mum.13 Ɛnna ɔhene no ka kyerɛɛ ne nkoa sɛ, ‘Monkyekyere ne nan ne ne nsa na montow no nkyene sum mu wɔ abɔnten. Ɛhɔ na obesu atwɛre ne sẽ.’+14 “Na wɔn a wɔafrɛ wɔn no dɔɔso, nanso wɔn a wɔpaw wɔn no sua.”+15 Afei Farisifo no kɔbɔɔ pɔw na ama wɔanya biribi wɔ ne kasa mu de ayi no.+16 Enti wɔsomaa wɔn asuafo ne Herode akyidifo+ kɔɔ ne nkyɛn sɛ: “Ɔkyerɛkyerɛfo, yenim sɛ woka nokware na wokyerɛkyerɛ Onyankopɔn kwan nokware mu a wunsuro obiara, efisɛ wonhwɛ nnipa anim.+17 Enti ka kyerɛ yɛn, wudwen ho dɛn? So mmara ma kwan sɛ wotua tow ma Kaesare anaasɛ ɛmma kwan?”+18 Nanso esiane sɛ na Yesu ahu wɔn adwemmɔne no nti, ɔkae sɛ: “Nyaatwomfo, dɛn nti na moresɔ me ahwɛ?+19 Momfa tow sika no bi mmɛkyerɛ me.” Na wɔbrɛɛ no denare.20 Na obisaa wɔn sɛ: “Hena mfonini ne ne nkyerɛwee ni?”+21 Wɔkae sɛ: “Kaesare de.” Ɛnna ɔka kyerɛɛ wɔn sɛ: “Ɛnde muntua Kaesare de mma Kaesare, na muntua Onyankopɔn de mma Onyankopɔn.”+22 Afei, bere a wɔtee saa no, ɛyɛɛ wɔn nwonwa, na wogyaw no hɔ kɔe.+23 Saa da no, Sadukifo a wɔka sɛ owusɔre nni hɔ no baa ne nkyɛn bebisaa no sɛ:+24 “Ɔkyerɛkyerɛfo, Mose kae sɛ, ‘Sɛ ɔbarima bi wu na onni mma a, ɛsɛ sɛ ne nuabarima ware ne yere no ne no wo ma ne nua no.’+25 Ná yɛne anuanom baason na ɛwɔ ha; nea odi kan no waree na owui, na esiane sɛ na onni mma nti, ogyaw ne yere maa ne nua.+26 Asɛm koro no ara na ɛtoo nea ɔto so abien ne nea ɔto so abiɛsa no, kosii baason no nyinaa so.+27 Awiei koraa no, ɔbea no wui.28 Enti owusɔre mu no, nnipa baason no mu hena na ɔbea no bɛyɛ ne yere? Efisɛ wɔn nyinaa waree no.”+29 Yesu bua see wɔn sɛ: “Moredi mfomso, efisɛ munnim Kyerɛwnsɛm anaa Onyankopɔn tumi;+30 owusɔre mu no, mmarima renware na wɔremfa mmea nso mma aware,+ na mmom wɔbɛyɛ sɛ abɔfo a wɔwɔ soro.31 Ɛdefa owusɔre ho no, monkenkanee nea Onyankopɔn ka kyerɛɛ mo no sɛ,+32 ‘Mene Abraham Nyankopɔn ne Isak Nyankopɔn ne Yakob Nyankopɔn’?+ Ɔnyɛ awufo Nyankopɔn na mmom ateasefo de.”+33 Nnipakuw no tee saa no, ne nkyerɛkyerɛ no yɛɛ wɔn nwonwa.+34 Bere a Farisifo no tee sɛ wama Sadukifo no aka wɔn ano atom no, wohyiaam.35 Na wɔn mu biako a onim Mmara no yiye+ bisaa no asɛm de sɔɔ no hwɛe sɛ:36 “Ɔkyerɛkyerɛfo, Mmara no mu ahyɛde bɛn na ɛyɛ kɛse?”+37 Ɔka kyerɛɛ no sɛ: “‘Fa wo koma nyinaa ne wo kra nyinaa ne w’adwene nyinaa dɔ Yehowa wo Nyankopɔn.’+38 Eyi ne ahyɛde a ɛyɛ kɛse sen ne nyinaa ne nea edi kan.39 Nea ɛto so abien a ɛte sɛ ɛno ne sɛ, ‘Dɔ wo yɔnko sɛ wo ho.’+40 Ahyɛde abien yi so na Mmara no nyinaa ne Adiyifo no sɛn.”+41 Afei bere a Farisifo no nyinaa hyiae no, Yesu bisaa wɔn sɛ:+42 “Adwene bɛn na mowɔ wɔ Kristo no ho? Ɔyɛ hena ba?” Wɔka kyerɛɛ no sɛ: “Dawid.”+43 Osee wɔn sɛ: “Ɛnde afei dɛn nti na honhom+ no maa Dawid frɛɛ no ‘Owura,’ kae sɛ,44 ‘Yehowa ka kyerɛɛ me Wura sɛ: “Tena me nsa nifa kosi sɛ mede w’atamfo begu wo nan ase”’?+45 Enti sɛ Dawid frɛɛ no ‘Owura’ a, ɛyɛɛ dɛn na ɔyɛ ne ba?”+46 Na obiara antumi anyi no ano, na efi saa da no obiara antumi ammisa no hwee bio.+


text:
Duzu A 666 Ne Kile A?
Baebolo ne bua kɛ
Kɛ mɔɔ Baebolo ne anu buluku mɔɔ li awieleɛ la kile la, 666 le nane ne mɔɔ lɛ mɛne bulu yɛɛ ɔ ti le nsuu mɔɔ ɔvi nyevile ne anu ɔvindele la nɔma anzɛɛ duma. (Yekile 13:1, 17, 18) Nane ɛhye le ewiade amuala maanyɛlɛ ngyehyɛleɛ ne mɔɔ di “maanle biala, aneɛ biala, abusua ekpunli biala nee menli ngakyile kɔsɔɔti” anwo zo tumi la anwo sɛkɛlɛneɛ. (Yekile 13:7) Duma 666 ne maa ɔda ali kɛ Nyamenle bu maanyɛlɛ ngyehyɛleɛ ne kɛ ɔnli munli fee. Wɔ adenle boni azo?
Nɔma ne kile debie. Aluma mɔɔ Nyamenle fa maa menli la kile debie. Kɛ neazo la, mekɛ mɔɔ Nyamenle bɔle Ebileham ɛwɔkɛ kɛ ɔbamaa yeayɛ “maanle maanle dɔɔnwo bɛ ze” la, ɔhakyile ye duma Ebilam, mɔɔ kile “Selɛ Mɔɔ Bɛkpogya Ye” la ɔyɛle ye Ebileham, mɔɔ kile “Menli Dɔɔnwo Bɛ Ze” la. (Mɔlebɛbo 17:5) Zɔhane ala a kɛzi nane ne subane de la ati Nyamenle maanle ye duma 666 a.
Nɔma nsia kile debie mɔɔ ɛnli munli. Ɔyɛ a bɛfa nɔma bɛgyinla ɛkɛ bɛmaa debie wɔ Baebolo ne anu. Nsuu gyi ɛkɛ maa debie mɔɔ di munli bɔkɔɔ. Nsia, mɔɔ ɔndwu nsuu la kola kile debie mɔɔ ɛnli munli fee wɔ Nyamenle anye zo la, na ɔyɛ a bɛfa bɛka Nyamenle agbɔvolɛ nwo edwɛkɛ.
Bɛka debie fane nsa bɛfa bɛsi edwɛkɛ zo. Ɔyɛ a Baebolo ne ka edwɛkɛ bie fane nsa ɔfa ɔsi zo. (Yekile 4:8; 8:13) Yemɔti duma 666 ne si zolɛ kɛ Nyamenle nwu alesama maanyɛlɛ ngyehyɛleɛ ne kɛ ɔnli munli fee. Bɛtɛkolale bɛtɛfale anzodwolɛ nee banebɔlɛ bɛtɛbale
Nane ne nzonlɛyɛlɛ ne
Baebolo ne se menli maanle bɛyɛle “nane ne sɛkɛlɛneɛ ne wɔ bɛ nwo” ɔluakɛ ‘ɔ nwo yɛle bɛ ɛzulolɛ’ yemɔti bɛdule bɛdoale ye na bɛzonlenle ye. (Yekile 13:3, 4; 16:2) Bɛdua bɛ maanle ne, ninyɛne mɔɔ gyi ɛkɛ maa maanle ne, anzɛɛ konle ninyɛne mɔɔ maanle ne lɛ mɔɔ bɛdi bɛ eni la azo a bɛyɛ ɛhye a. Kɛ mɔɔ The Encyclopedia of Religion hanle la: “Maanlehulolɛ ɛrayɛ ɛzonlenlɛ titili wɔ ɛnɛ ewiade ye anu.” *
Kɛzi awie nyia nane ne nzonlɛyɛlɛ ne bie wɔ ɔ sa fema ne anwo anzɛɛ ɔ nwoma azo ɛ? (Yekile 13:16) Nyamenle hanle mɛla mɔɔ ɔvale ɔmaanle Yizilayɛ maanle ne la anwo edwɛkɛ kɛ: “Bɛhɛlɛ bɛ debie zo bɛkyekye bɛ sa, bɛva bie bɛhendɛhenda bɛ ndo avinli.” (Mɛla ne 11:18) Ɛnee ɛhye ɛngile kɛ ɔwɔ kɛ Yizilayɛma kɛlɛhɛlɛ bɛ sa anwo anzɛɛ bɛ nwoma azo, emomu, ɔkile kɛ Nyamenle edwɛkɛ ne bahile bɛ adenle wɔ bɛ nzuzulɛ nee bɛ nyɛleɛ kɔsɔɔti anu. Yemɔti 666 nzonlɛyɛlɛ ne ɛnle debie mɔɔ bɛbahɛlɛhɛlɛ ye wɔ awie anwo a, emomu, wɔ sɛkɛlɛneɛ adenle zo, ɔkile menli mɔɔ bɛmaa maanyɛlɛ ngyehyɛleɛ ne kile bɛ adenle la. Bɛdabɛ mɔɔ bɛnyia nane ne nɔma ne bie la dwazo tia Nyamenle.
^ ɛden. 8 Eza nea Nationalism in a Global Era, mukelɛ 134, yɛɛ Nationalism and the Mind: Essays on Modern Culture, mukelɛ 94.
Sukoa Dɔɔnwo
ƐZINZALƐ ARANE
Ɔwɔ Kɛ Ɛsulo Ewiade Awieleɛ Ne Ɔ?
Bie a mɔɔ Baebolo ne ka ye amgba wɔ ewiade awieleɛ ne anwo la bazi ɛ nwo.


text:
ƐZUKOALƐDEƐ 1
Duzu A Le Edwɛkpa Ne?
1. Duzu edwɛkɛ a vi Nyamenle ɛkɛ a?
Nyamenle kulo kɛ menli anye die wɔ azɛlɛ ye azo. Ɔbɔle azɛlɛ ne nee debie biala mɔɔ wɔ zo la ɔluakɛ ɔkulo alesama. Ɔnrɛhyɛ ɔbamaa menli mɔɔ wɔ ɛleka biala la anyia asetɛnla kpalɛ. Ɔbaye ninyɛne mɔɔ maa alesama nwu amaneɛ la.
Arane biala ɛtɛkolale ɛtɛyele basabasayɛlɛ, anwodolɛ, anzɛɛ ewule. Noko edwɛkpa wɔ ɛkɛ. Ɔnrɛhyɛ, Nyamenle bava ɔdaye mumua ne ye arane yeazie alesama arane ne mɔ agyakɛ anu. Ye maanlema banyia anzondwolɛ nee kpɔkɛdelɛ kpalɛ.
2. Duzu ati a edwɛkpa ne anwo hyia ndɛndɛ ɛnɛ a?
Saa Nyamenle sɛkye ɛtanevolɛma a yɛɛ amaneɛnwunlɛ bo bapɛ a. (Zɛfanaya 2:3) Mekɛ boni a ɔbayɛ ɛhye a? Nyamenle Edwɛkɛ ne hanle ninyɛne mɔɔ ɛnɛ gyegye alesama la dole ɛkɛ. Ninyɛne mɔɔ ɛlɛsisi la kile kɛ Nyamenle mekɛ ne ɛbikye.
3. Duzu a ɔwɔ kɛ yɛyɛ a?
Ɔwɔ kɛ yɛsukoa Nyamenle anwo debie wɔ ye Edwɛkɛ Baebolo ne anu. Ɔle kɛ kɛlata mɔɔ vi selɛ mɔɔ lɛ ɛlɔlɛ la ɛkɛ. Ɔkile mɔɔ yɛyɛ a yɛ nye balie wɔ ɛbɛlabɔlɛ nu na yɛanyia dahuu ngoane wɔ azɛlɛ ye azo kenlebie la. Menli bie mɔ ɛnrɛhulo kɛ ɛbamaa awie aboa wɔ amaa wɔade Baebolo ne abo kpalɛ. Noko ɔnle kɛ ɛmaa awie biala si wɔ adenle kɛ ɛbanyia kenlebie asetɛnla kɛnlɛma ɛhye.
Sukoa Dɔɔnwo
BAEBOLO ƐZUKOALƐ NGYEHYƐLEƐ
Duzu Ati A Ɔwɔ Kɛ Ɛsukoa Baebolo Ne A?
Baebolo ne ɛlɛboa menli mɔɔ wɔ ewiade la anu mgbe dɔɔnwo yeamaa bɛanyia kpuya mɔɔ gyegye bɛ la anwo mualɛ. Ɛkpondɛ kɛ ɛdawɔ noko ɛnyia wɔ kpuya nwo mualɛ ɔ?


text:
Mugye Yesu Di?
Aane, yegye Yesu di. Ɔno na ɔkae sɛ: “
Mene ɔkwan no ne nokware no ne nkwa. Obiara mma Agya no nkyɛn gye sɛ ɔnam me so.” ( Yohane 14:6) Yegye di sɛ Yesu fi soro baa asase so de ne nkwa a bɔne biara nni ho no bɔɔ afɔre de gyee yɛn. (Mateo 20:
Agya no yɛ kɛse sen me,” na yegye saa asɛm no di. ( Yohane 14:
SUA PII
ASƐMPA A EFI ONYANKOPƆN HƆ!
Hena Ne Yesu Kristo?
Sua nea enti a Yesu wui, nea agyede no kyerɛ, ne nea Yesu reyɛ seesei ho ade.
BIBLE NSƐMMISA HO MMUAE
So Nhomanimfo Gye Di sɛ Yesu Yɛ Onipa Paa a Ɔtenaa Ase?
So nhomanimfo gye di sɛ Yesu yɛ onipa paa a ɔtenaa ase? Ɛho mmuae wɔ ha.


text:
Yohane 3Nkwa Asem (NA-TWI)
Yesu ne Nikodemo
3 Anadwo bi, ɔbarima bi a ɔyɛ Yudafo mpanyin no mu baako a wɔfrɛ no Nikodemo a ɔsan yɛ Farisini no, 2 kɔɔ Yesu nkyɛn, kɔka kyerɛɛ no se, “Kyerɛkyerɛfo, yenim sɛ Onyankopɔn na ɔsomaa wo, efisɛ, obiara ntumi nyɛ nsɛnkyerɛnne a woyɛ yi gye sɛ Onyankopɔn ka ne ho.” 3 Yesu buaa no se, “Merema woate ase sɛ, sɛ wɔanwo wo foforo a, worentumi nkɔ Onyankopɔn Ahenni no mu.”
4 Nikodemo bisaa no se, “Ɛbɛyɛ dɛn na me abasiriwa yi, betumi akɔ me na yam ama wɔawo me bio?”
5 Yesu nso buaa no se, “Mereka nokware akyerɛ wo, sɛ wɔamfi nsu ne Honhom mu anwo obi a, ɔrentumi nkɔ Onyankopɔn Ahenni no mu. 6 Nea wofi onipa mu awo no no, yɛ ɔhonam, na nea wofi Honhom mu awo no no, yɛ honhom. 7 Mma ɛnnyɛ wo nwonwa sɛ maka se, ɛsɛ sɛ wɔwo wo foforo! 8 Sɛnea wote mframa nka nanso wuntumi nkyerɛ faako a efi ba ne faako a ɛbɔ kɔ no, saa ara na Honhom mu awo no nso te.”
9 Nikodemo bisaa no se, “Eyi ase ne dɛn? Mente ase.” 10 Yesu buaa no se, “Wo, ɔkyerɛkyerɛfo a wudi mu Israel na wonte eyi ase? 11 Nea yenim ne nea yɛahu na yɛreka akyerɛ mo yi, nanso munnye yɛn nni. 12 Sɛ meka asase yi so nsɛm kyerɛ mo na munnye nni a, ɛbɛyɛ dɛn na sɛ meka ɔsoro nsɛm kyerɛ mo a, mubegye adi? 13 Obiara nkɔɔ soro da gye me Onipa Ba no a mifi soro bae no.
14 “Sɛnea Mose maa ɔwɔ sɛso a wɔde kɔbere ayɛ asɛn dua so wɔ sare so no, saa ara na me nso wɔbɛma me so, 15 na obiara a ogye me di no, obenya nkwa a enni awiei. 16 Na sɛnea Onyankopɔn dɔɔ wiase ni, sɛ ɔde ne Ba a ɔwoo no koro no mae, na obiara a ogye no di no anyera na wanya nkwa a enni awiei. 17 Onyankopɔn ansoma ne Ba amma wiase sɛ ommebu wiase atɛn, na mmom ɔsomaa no sɛ, ommegye wiase nkwa.
18 “Obiara a ogye Ɔba no di no, wɔremmu no atɛn; na nea onnye no nni no, wɔabu no atɛn dedaw, efisɛ, wannye Onyankopɔn Ba koro no anni. 19 Nea Onyankopɔn gyina so bu atɛn ne sɛ: Hann no aba wiase nanso nnipa ani gye sum ho sen Hann no, efisɛ, wɔn nneyɛe nyinaa yɛ bɔne. 20 Ɔdebɔneyɛfo biara mpɛ Hann no, na ɔremmɛn Hann no, efisɛ, osuro sɛ ne nneyɛe bɔne no bɛda adi. 21 Na nea ɔyɛ Onyame apɛde no ba Hann no mu na obiara ahu sɛ ɔyɛ Onyame apɛde.”
Yohane di Yesu ho adanse
22 Eyi akyi, Yesu ne n’asuafo no fi Yerusalem kɔɔ Yudea akuraa bi ase kɔtenaa hɔ kakra bɔɔ asu wɔ hɔ. 23 Saa bere no ara na Yohane nso rebɔ asu wɔ Ainon a ɛbɛn Salim, efisɛ, na nsuwansuwa wɔ hɔ. Nnipa pii baa ne nkyɛn ma ɔbɔɔ wɔn asu. 24 Saa bere no na wɔmfaa Yohane ntoo afiase.
25 Da bi, Yohane akyidifo bi ne Yudani bi gyee akyinnye faa ahodwira ho. 26 Enti asuafo no kɔɔ Yohane nkyɛn kɔka kyerɛɛ no se, “Kyerɛkyerɛfo, ɔbarima bi a na ɔwɔ wo nkyɛn wɔ Yordan fa nohɔ no a wudii ne ho adanse no nso rebɔ asu na nnipa pii rekɔ ne nkyɛn.”
27 Yohane buae se, “Obi rentumi nni dwuma a ɛte sɛɛ gye sɛ Onyame ka ne ho. 28 Mo ara mudi me adanse sɛ meka kyerɛɛ mo se, ‘Ɛnyɛ me ne Kristo no na mmom wɔasoma me adi n’anim kan.’ 29 Adamfo a ɔboa ayeforokunu no wɛn n’aso twɛn no, na sɛ ɔte ne nne a, n’ani gye. Ɛno nti na m’anigye wie pɛyɛ no. 30 Ɛsɛ sɛ ɔyɛ ɔkɛse na me nso meyɛ ɔketewa. 31 Nea ofi soro aba no yɛ ɔkɛse sen obiara; nea ofi asase so no yɛ wiaseni na ɔkasa sɛ wiaseni. 32 Ɔsoroni no ka nea wahu ne nea wate nanso, obiara nnye no nni. 33 Wɔn a wogye no di no di adanse sɛ, Onyankopɔn yɛ ɔnokwafo. 34 Nea Onyankopɔn asoma no no ka Onyankopɔn asɛm, efisɛ, Onyankopɔn de ne Honhom ahyɛ no ma. 35 Agya no dɔ ne Ba no enti ɔde biribiara so tumi ahyɛ ne nsa. 36 Nea ogye Ɔba no di no benya nkwa a ɛnsa da, na nea onnye no nni no, rennya nkwa a ɛnsa da na mmom Onyankopɔn asotwe da ne so.”


text:
ESUADZE 12
Ebɛn Nhyehyɛɛ na Yɛdze Yɛ Hɛn Ahendzi Asɛmpakã Edwuma No?
Aka ber tsiabaa ma Jesus ewu no, ɔkãa dɛ: “Na Ahenman ho asɛmpa yi, wɔbɛkã wɔ wiadze nyina dze edzi amanaman nyina dase; na nkyii ewiei no bɛba.” (Matthew 24:14) Naaso wɔbɛyɛ dɛn mbɔ ayɛ dɛm asɛmpakã edwuma yi wɔ wiadze nyina? Gyedɛ wodzi nhwɛdo a Jesus yɛe aber a nna ɔwɔ asaase do no ekyir.
Yɛbɔ mbɔdzen dɛ yɛbɛkã asɛmpa no akyerɛ nkorɔfo wɔ hɔn efie mu. Jesus tsetsee n’esuafo no ma wɔkãa asɛmpa no wɔ efiefi. (Matthew 10:11-13; Ndwuma 5:42; 20:20) Wɔkyerɛɛ afeha a odzi kan asɛmpakafo no nsaasesin anaa mbea pɔtsẽe bi a nna ɔsɛ dɛ wɔkã asɛmpa no. (Matthew 10:5, 6) Ndɛ so, yɛayɛ nhyehyɛɛ pa a yɛdze yɛ hɛn asɛmpakã edwuma no, na wɔama asafo biara asaasesin a wɔyɛ mu edwuma. Iyi boa hɛn ma yɛkã asɛmpa no kyerɛ nyimpa dodowara dze dzi ahyɛdze a Jesus dze mae dɛ “yɛnkã nkyerɛ ɔman no, na yendzi dase” no do.
Yɛbɔ mbɔdzen dɛ yɛbɛkã asɛmpa no akyerɛ nkorɔfo wɔ beebiara a yebohu hɔn no. Jesus san yɛɛ nhwɛdo maa hɛn dze nam asɛmpa no a ɔkãa kyerɛɛ nkorɔfo wɔ baguamu no, tse dɛ mpoano, anaa amansuon bura ho. (Mark 4:1; John 4:5-15) Hɛn so, yɛnye nkorɔfo bɔ Bible mu nkɔmbɔ wɔ beebiara a yebotum
Woananom na ehwɛ a ibotum akã Nyankopɔn Ahendzi no ho asɛmpa nye dza asɛmpa no bɛyɛ ama hɔn daakye no akyerɛ hɔn? Mma mmfa enyidado nkrasɛm yi nnhyɛ woho. Enye hɔn nkyɛ no ntsɛmara!
Ebɛn “asɛmpa” na ɔsɛ dɛ yɛkã no?
Jehovah Adasefo reyɛ dɛn esũasũa ɔkwan a Jesus faa do kãa asɛmpa no?


text:
Kwasida, May 28
[Onyankopɔn] su horow a wonhu no ada adi pefee fi wiase bɔ so, efisɛ wɔnam nneɛma a wayɛ so na ehu, ɛno ne ne daa tumi ne ne Nyamesu.
Yehowa ada ɔdɔ kɛse adi wɔ akwan pii so. Wo deɛ ma yɛnhwɛ ɔsoro ne asase kɛseɛ ne ne fɛ. Nsoromma akuw ɔpepepem pii na ɛwom, na nsoromma ne okyinnsoromma ɔpepepem pii na ɛwɔ emu biara mu. Wɔfrɛ nsoromma kuw a yɛn asase wom no Milky Way, na nsoromma a ɛwom no baako ne owia. Sɛ owia nni hɔ a, anka abɔde a nkwa wom ntumi ntena asase so. Saa abɔde yi nyinaa ma yɛhu sɛ Yehowa ne yɛn Bɔfo, na ɛma yɛhu ne su ahorow te sɛ ne tumi, ne nyansa, ne ne dɔ. Yehowa yɛɛ asase no sɛ abɔde a nkwa wom ntena so. Biribiara a ɛwɔ asase so boa nnipa ne mmoa. Onyankopɔn yɛɛ turo fɛfɛ bi maa nnipa sɛ wɔntena hɔ, na ɔmaa wɔn adwene ne nipadua a ɛdi mũ a anka ɛbɛma wɔatena ase daa. (Adi. 4:11) Bio nso, “ɔma honam nyinaa aduane,” na “n’adɔeɛ wɔ hɔ daa.”
Dwoda, May 29
Me ne mo wɔ hɔ.
Yɛn Hene no ama yɛn nnwinnade a yɛbɛtumi de aboa nkurɔfo ma wɔagye asɛm a yɛka no adi. Nnwinnade no bi wɔ hɔ a, yɛde yɛɛ adwuma bere tiaa bi, na ebi nso wɔ hɔ a, ɛbɛsi nnɛ nyinaa yɛde yɛ adwuma. Nanso nnwinnade no nyinaa aboa yɛn ma yɛn ho akokwaw kɛse wɔ asɛnka adwuma no mu. Afe 1933 no, adawurubɔfo fii ase de adansedi kratasin yɛɛ asɛnka adwuma no. Saa adwinnade no boaa nkurɔfo pii ma wɔfii asɛnka ase. Ná ɛyɛ kratasin bi a Bible mu asɛm tiawa bi wɔ so. Adansedi kratasin no boaa adawurubɔfo akwan pii so. Ɛho nhwɛso bi ni. Ná adawurubɔfo binom fɛre ade. Ɛwom sɛ na wɔn ani gye ho paa sɛ wɔbɛka asɛmpa no deɛ, nanso na wɔnhu asɛm a wɔnka. Ná adawurubɔfo binom nso wɔ akokoduru paa. Ná wɔtumi de simma kakraa bi ka nea wɔnim nyinaa kyerɛ ofiewura no, nanso na ɛnyɛ bere nyinaa na wɔyɛ anifere. Enti adansedi kratasin no boaa adawurubɔfo nyinaa ma wɔkaa asɛm tiawa a emu da hɔ. w15 11/15 5:3-6
Benada, May 30
Momma wonyi Yehowa din ayɛ.
Kyerɛwsɛm pii ma yɛhu sɛ Onyankopɔn din ho hia, na ɛsɛ sɛ yɛhyɛ edin no anuonyam. (Ex. 3:15; Dw. 83:18; Yes. 42:8; 43:10; Yoh. 17:6, 26; Aso. 15:14) Yehowa de honhom kaa Bible akyerɛwfo ma wɔde ne din hyehyɛɛ tete nsaano nkyerɛwee no mu mpɛn pii. (Hes. 38:23) Enti sɛ wɔn a wɔkyerɛ Bible ase yi Onyankopɔn din fi mu a, ɛkyerɛ sɛ wɔmmu Yehowa. Ɛnnɛ, yɛanya adanse pii a enti ɛsɛ sɛ yɛde Yehowa din di dwuma. Wiase Foforo Nkyerɛase a wɔayɛ no foforo wɔ Borɔfo mu a wɔyii no adi afe 2013 mu no de Onyankopɔn din di dwuma mpɛn 7,216. Ɛboro kane deɛ no so nsia. Nea ɛma wɔde nnum kaa ho ne sɛ, wɔahu Onyankopɔn din no wɔ Po a Awu Nwoma Mmobɔwee no foforo a wɔahu nnansa yi no afã bi. Yɛhu nnum yi wɔ 1 Samuel 2:25; 6:3; 10:26; 23:14, 16. Nea ɛto so nsia no wɔ Atemmufoɔ 19:18. Nea ɛma wɔde kaa ho ne sɛ wɔyɛɛ nhwehwɛmu foforo huu sɛ ɛwɔ tete Bible nsaano nkyerɛwee no mu. w15 12/15 2:5, 6


text:
ƆFÃ 7
Ná Hena Ne Yesu?
Yehowa somaa Yesu baa asase so. 1 Yohane 4:9
Sɛ yɛpɛ sɛ yɛsɔ Yehowa ani a, ɛnde na ɛsɛ sɛ yetie obi foforo a ne ho hia paa nso. Bere tenteenten ansa na Yehowa rebɔ Adam no, ɔbɔɔ honhom abɔde bi a ɔwɔ tumi wɔ soro.
Bere kɔɔ so no, Yehowa somaa saa honhom abɔde yi ma ɔbaabun bi a wɔfrɛ no Maria woo no wɔ Betlehem. Wɔtoo abofra no din Yesu.—Yohane 6:38.
Bere a na Yesu wɔ asase so no, ɔdaa Onyankopɔn su ahorow adi pɛpɛɛpɛ. Ná ne yam ye, ɔdɔ nnipa, na na nnipa tumi bɛn no. Ofi akokoduru mu kyerɛkyerɛɛ afoforo Yehowa ho nokwasɛm.
Yesu yɛɛ nneɛma pa, nanso na wɔtan no. 1 Petro 2:21-24
Afei nso, Yesu saa ayarefo yare, na onyanee ebinom a na wɔawuwu.
Esiane sɛ Yesu paa nyamesom akannifo no atoro nkyerɛkyerɛ ne wɔn nneyɛe bɔne ho ntama nti, wɔtan no.
Nyamesom akannifo no hyɛɛ Romafo no ma wɔboroo Yesu na wokum no.


text:
NKEKAHO
So Ɛsɛ sɛ Yedi Afahyɛ Ahorow?
NYAMESOM mu afahyɛ ahorow a agye din ne wiase afahyɛ ahorow a wodi wɔ aman pii so nnɛ no mfi Bible mu. Ɛnde, afahyɛ ahorow a ɛtete saa no fi he? Sɛ wubetumi akɔyɛ nhwehwɛmu wɔ nhomakorabea bi a, ɛbɛyɛ wo nwonwa sɛ wubehu nea nhoma ahorow a wɔde yɛ nhwehwɛmu ka fa afahyɛ ahorow a agye din wɔ baabi a wote no ho. Susuw nhwɛso kakraa bi ho hwɛ.
Easter. The Encyclopædia Britannica ka sɛ: “Biribiara nni Apam Foforo no mu a ɛka Easter afahyɛdi ho asɛm.” Ɛnde, ɛyɛɛ dɛn na wofii ase dii Easter? Efi abosonsom mu. Bere a wɔkyerɛ sɛ wodi afahyɛ yi de kae Yesu wusɔre no, amanne ahorow a wɔyɛ wɔ Easter bere mu no mfi Kristosom mu. Sɛ nhwɛso no, The Catholic Encyclopedia ka “Easter adanko” a agye din no ho asɛm sɛ: “Adanko yɛ abosonsomfo agyiraehyɛde, na wɔde ayɛ awo ho sɛnkyerɛnne bere nyinaa.”
Afe Foforo Afahyɛ Ahorow. Ɛsonsono ɛda a wodi Afe Foforo ne amanne ahorow a wɔyɛ wɔ afahyɛ no mu wɔ aman horow so. The World Book Encyclopedia ka baabi a afahyɛ yi fi ho asɛm sɛ: “Roma sodifo Julius Caesar na ɔde January 1 sii hɔ sɛ Afe Foforo Da wɔ afe 46 A.Y.B. mu. Romafo hyiraa ɛda yi so maa Janus, apon ano hwɛfo ne nneɛma mfiase nyame no. Wɔde January ɔsram no too Janus, a na ɔwɔ anim abien a biako hwɛ n’anim na biako hwɛ n’akyi no.” Enti, Afe Foforo afahyɛ fi abosonsom mu.
Halloween. The Encyclopedia Americana ka sɛ: “Nneɛma bi a wɔyɛ wɔ Halloween mu no fii ase wɔ Druidfo [tete Celticfo asɔfodi] afahyɛ a na wodi ansa na Kristofo mmere reba no mu. Ná Celticfo hyɛ fã ma wɔn anyame atitiriw baanu a wɔne awufo nyame…ne owia nyame. Na wodi awufo nyame afahyɛ no November 1, bere a na Celticfo no Afe Foforo fi ase no. Nkakrankakra, wɔde awufo afahyɛ no bɛhyɛɛ Kristofo amanne mu.”
Afahyɛ Afoforo. Yentumi nsusuw afahyɛ ahorow a wodi wɔ wiase no nyinaa ho. Nanso, Yehowa ani nsɔ afahyɛ ahorow a wodi de kamfo nnipa anaa nnipa ahyehyɛde ahorow no. (Yeremia 17:5-7; Asomafo Nnwuma 10:25, 26) Kae nso sɛ, baabi a nyamesom afahyɛ no fi bae no na ɛbɛkyerɛ sɛ ebia ɛsɔ Onyankopɔn ani anaasɛ ɛnsɔ n’ani. (Yesaia 52:11; Adiyisɛm 18:4) Bible nnyinasosɛm ahorow a yɛkaa ho asɛm wɔ nhoma yi Ti 16 no bɛboa wo ma woahu sɛnea Onyankopɔn bu wiase afahyɛ bi a wubedi no.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Dwom 19:1-14
Wɔde ma dwonkyerɛfo. Dawid dwom.19 Ɔsoro ka Onyankopɔn anuonyam kyerɛ;+Na wim kyerɛ ne nsa ano adwuma.+2 Adekyee biara, adekyee kasa,+Na anadwo biara, anadwo kyerɛ nimdeɛ.+3 Wommue wɔn ano nkasa, na wɔnte wɔn anom nsɛm;Wɔnte ɛnne bi nso.+4 Nanso wɔn susuhama du wiase nyinaa,+Na wɔn nsɛm du asase ano baabiara.+Wɔn mu na Onyankopɔn asi ntamadan ama owia,+5 Ɛte sɛ ayeforokunu a ofi ne dan mu repue;+Ne ho sɛpɛw no sɛ ɔhoɔdenfo a ɔretu mmirika wɔ ɔkwan bi so.+6 Ofi adi fi ɔsoro ano,Na okowie n’akwantu wɔ ɔfã nohoa;+Biribiara nhintaw ne hyew ano.+7 Yehowa mmara+ yɛ pɛ,+ ɛma ɔkra ho san no.+Yehowa nkaesɛm+ yɛ nokware,+ ɛma nea onni nimdeɛ hu nyansa.+8 Yehowa ahyɛde+ teɛ,+ ɛma koma di ahurusi;+Yehowa mmara nsɛm+ ho tew,+ ɛma obi ani tew.+9 Yehowa suro+ ho tew, ɛwɔ hɔ daa.Yehowa atemmusɛm+ yɛ nokware;+ ne nyinaa teɛ.+10 Ɛyɛ akɔnnɔ sen sika, ɛsen sika amapa mpo;+Ɛyɛ dɛ sen ɛwo+ ne ɛwo a ɛsosɔ fi ɛwokyɛm+ mu.11 Ɛbɔ w’akoa kɔkɔ;+Ɛsodi mu wɔ akatua+ sɛ.12 Hena na otumi hu n’ankasa ne mfomso?+Me bɔne a minnim no, fa firi me.+13 Yi w’akoa fi anidaho bɔne ho;+Mma ennni me so.+Ɛno na ɛbɛma madi mũ,+Na made me ho afi mmarato pii ho.14 Ma m’anom nsɛm ne me komam nsusuwii+Nyɛ wo fɛ, O Yehowa, me Botan+ ne me Gyefo.+


text:
Nnwom 34Nkwa Asem (NA-TWI)
De kamfo Onyankopɔn papayɛ
34 Mɛda Awurade ase daa! Merennyae no kamfo da. 2 Mɛkamfo no wɔ nea wayɛ ama me no ho. Wɔn a wɔhyɛ wɔn so nyinaa ntie na wɔn ani nnye! 3 Mo ne me nkamfo Awurade kɛseyɛ; momma yɛmmom nkamfo ne din!
4 Mefrɛɛ Awurade na ogyee me so; oyii me fii me suro mu. 5 Wɔn a wɔhyɛ wɔn so hwɛ no na wɔn ani gye; wɔrenni wɔn huammɔ. 6 Onnibie frɛ no na ogye wɔn so; ogye wɔn fi wɔn haw nyinaa mu. 7 Wɔn a wotie Awurade no, ne bɔfo wɛn wɔn, na ogye wɔn fi amane mu.
8 W’ankasa hwɛ ye a Awurade ye. Nhyira nka wɔn a wonya guankɔbea wɔ ne mu. 9 Awurade nkurɔfo nyinaa muntie no. Wɔn a wotie no no, nya nea ehia wɔn nyinaa. 10 Agyata mpo, sɛ wonnya aduan a, ɔkɔm de wɔn; nanso wɔn a wotie Awurade no hwee nhia wɔn.
11 Me nnamfonom nkumaa, mummetie me, na menkyerɛ mo sɛnea mobɛhyɛ Awurade anuonyam. 12 Mopɛ sɛ motena anigye mu? Mopɛ nkwa tenten ne ahotɔ? 13 Ɛnne munnyae bɔne kasa ne atoro twa. 14 Munnyae bɔne yɛ na monyɛ papa; momfa mo koma nyinaa ntiw asomdwoe akyi.
15 Awurade hwɛ atreneefo na otie wɔn sufrɛ nso. 16 Nanso nnebɔneyɛfo de, otia wɔn; nti sɛ wowu a, ɛnkyɛ, wɔnkae wɔn. 17 Atreneefo frɛ Awurade na otie; ogye wɔn fi wɔn haw nyinaa mu.
18 Awurade bɛn wɔn a wɔapa abaw. Ogye wɔn a wɔn anidaso asa nkwa. 19 Ɔhaw bebree to onipa pa; nanso, Awurade gye no fi ne nyinaa mu. 20 Awurade kora ne so koraa a ne dompe baako mpo remmu.
21 Bɔne kum ɔdebɔneyɛfo. Wɔbɛtwe wɔn a wɔtan trenee aso. 22 Awurade begye ne nkurɔfo nkwa. Wɔn a woguan toa no no wɔn ho renka.


text:
Nnwom 108Nkwa Asem (NA-TWI)
Mpae a wɔbɔ tia atamfo
108 Mewɔ gyidi, O Onyankopɔn! Mɛto dwom makamfo wo! Me kra, keka wo ho!
2 Me sanku ne me bɛnta, monkeka mo ho! Mɛma owia akeka ne ho. 3 O Awurade, mɛda wo ase aka aman ho! Meyi wo ayɛ aka nnipa ho. 4 Wo dɔ a wowɔ daa no adu ɔsoro atifi, na wo nokware kɔka wim. 5 Kyerɛ wo kɛseyɛ wɔ soro, O Onyankopɔn, ne w’anuonyam wɔ asase so nyinaa. 6 Fa wo tumi gye yɛn nkwa; bua me mpaebɔ sɛnea ɛbɛyɛ a wubegye nkurɔfo a wodɔ wɔn no.
7 Onyankopɔn aka wɔ ne kronkron mu kronkron hɔ se, “Ahurusi mu, mɛkyɛ Sekem mu na makyekyɛ Sukot Bon no mu ama me nkurɔfo. 8 Gilead yɛ me de; Manase nso saa ara; Efraim yɛ me dade kyɛw, ɛnna Yuda nso yɛ m’adehye akyeampoma. 9 Nanso mede Moab bɛyɛ me guasɛn na matow me mpaboa agu Edom so de akyerɛ sɛ ɔyɛ me de. Mɛteɛm ahurusi so magu Filistifo so.”
10 O Onyankopɔn, hena na ɔde me bɛkɔ kurow a wɔrewɛn no mu? Hena na ɔde me bɛkɔ Edom?
11 Nokware sɛ woapo yɛn anaa? Woremfa yɛn nsraadɔm ntu sa anaa? 12 Boa yɛn na yentumi nnyina yɛn atamfo anim; ɔdasani mmoa nni mu. 13 Sɛ Onyankopɔn wɔ yɛn afa yi, yebedi nkonim; obedi yɛn atamfo so.


text:
Mateo 20Nkwa Asem (NA-TWI)
Afum adwumayɛ
20 Yesu san buu wɔn bɛ foforo bi se, “Ɔsoro ahenni te sɛ okuafo bi a ofii adi anɔpa bi sɛ ɔrekɔhwehwɛ nnipa abɔ wɔn paa. 2 Ne nsa kaa apaafo no, ɔne wɔn hyehyɛe sɛ obetua wɔn da koro adwuma so akatua.
3 Ankyɛ, ofii adi bio kohuu nnipa bi nso sɛ wogyinagyina hɔ a wɔnyɛ hwee, na wɔrehwehwɛ obi ama wabɔ wɔn paa. 4 Ɔfaa wɔn nso de wɔn kɔɔ n’afuw no mu. Ɔka kyerɛɛ wɔn nso se, obetua wɔn da koro adwuma so akatua. 5 Ɔsan kɔe owigyinae ne nnɔn abiɛsa bere mu kɔbɔɔ nnipa foforo paa, ne wɔn yɛɛ nhyehyɛe koro no ara bi.
6 “Ɔsan fii adi bɛyɛ nnɔnum bere mu, kohui sɛ nnipa bi gyinagyina hɔ. Obisaa wɔn se, ‘Adɛn nti na da mu yi nyinaa, mugyinagyina ha a monyɛ hwee?’
7 “Woyii ano se, ‘Obi mmɛbɔɔ yɛn paa.’ Ɛhɔ ara na ɔka kyerɛɛ wɔn se, ‘Ɛnne, monkɔka apaafo a wɔreyɛ adwuma wɔ m’afum no ho.’
8 “Eduu anwummere no, ɔfrɛɛ nea otua n’apaafo no ka no ka kyerɛɛ no se, ‘Hwɛ na tua wɔn ka fi wɔn a wɔbaa akyiri yi no so, kosi wɔn a wɔbaa kan no so.’ 9 Apaafo a ɔfrɛɛ wɔn akyiri yi no nyinaa, otuaa wɔn da koro apaabɔde. 10 Wɔn a wɔfaa wɔn kan no nso bae. Wosusuwii sɛ wobenya sika a ɛboro wɔn a wɔfaa wɔn akyiri yi no de no so. Nanso, wɔn nso, wotuaa wɔn sɛnea wotuaa wɔn a wɔbaa akyiri yi no ara pɛ.
11 “Wɔn nsa kaa wɔn apaabɔde no, anyɛ wɔn dɛ. 12 Wɔka kyerɛɛ afuw wura no se, ‘Nnipa a wɔbaa akyiri yi yɛɛ adwuma dɔnhwerew baako pɛ, nso yɛn a yɛyɛɛ adwuma fi anɔpa maa awia hyee yɛn no, woatua yɛne wɔn nyinaa akatua pɛ.’
13 ”Obuaa wɔn mu baako se, ‘Damfo, menyɛɛ wo bɔne biara. Me ne wo anni ano se, metua wo da koro adwuma so akatua anaa? 14 Fa sika a wo nsa aka no, na kɔ. Efi me pɛ mu na meretua wɔn a wɔbaa kan ne wɔn a wɔbaa akyiri yi no nyinaa ka pɛ. 15 Mmara bi siw me ho kwan sɛ mede me sika yɛ nea mepɛ? Anaasɛ, m’ayamye nti na w’ani abere yi?”
16 Asɛm a Yesu ka de wiei ne sɛ, “Saa ara na wɔn a wodi akyiri no bedi kan, na wɔn a wodi kan no nso bedi akyiri.”
Yesu hyɛ ne wu ho nkɔm bio
17 Yesu siim sɛ ɔrekɔ Yerusalem no, ɔde n’asuafo no kaa ne ho. 18 Wɔrekɔ no, ɔtwee n’asuafo no gyinaa nkyɛn baabi ka kyerɛɛ wɔn se, Yɛrekɔ Yerusalem. Wobeyi me ama asɔfo mpanyin ne kyerɛwsɛm no akyerɛkyerɛfo, na wɔabu me kumfɔ. 19 Wɔde me bɛhyɛ Roma aban nsa, na wɔadi me ho fɛw, abɔ me asennua mu, na ne nnansa so no, mɛsɔre afi awufo mu.”
Ɛna abisade
20 Sebedeo mma Yakobo ne Yohane ne wɔn na baa Yesu nkyɛn. Ɔbea yi de adesrɛde bi bɛtoo Yesu anim.
21 Yesu bisaa no se, “Dɛn na wopɛ sɛ menyɛ mma wo?” Obuaa no se, “Mepɛ sɛ, sɛ wokɔ w’ahenni mu a, me mma baanu yi mu baako tena wo nifa so, na ɔbaako nso tena wo benkum so.”
22 Nanso Yesu ka kyerɛɛ no se, “Wunnim nea worebisa no.” Afei, ɔdanee ne ho bisaa Yakobo ne Yohane se, “Mubetumi anom kuruwa a merebɛnom ano no bi anaa?” Wobuaa no se, “Yebetumi!”
23 Yesu ka kyerɛɛ wɔn se, “Me kuruwa ano de, mubetumi anom, nanso, minni tumi sɛ miyi wɔn a wɔbɛtena me nifa anaa me benkum so. Saa afa no wɔ hɔ ma wɔn a m’agya ayi wɔn no.”
24 Asuafo du a aka no tee nea Yakobo ne Yohane akobisa no, wɔn bo fuwii.
25 Yesu frɛɛ wɔn nyinaa ka kyerɛɛ wɔn se, “Munim sɛ ahene ne atumfo di wɔn a wɔhyɛ wɔn ase no so. Saa ara nso na wɔn a wodi wɔn so no nso, di afoforo so. 26 Nanso, mo de, ɛnte saa wɔ mo mu. Mmom, obiara a ɔpɛ sɛ ɔyɛ kɛse wɔ mo mu no, ɛsɛ sɛ ɔyɛ mo somfo. 27 Na sɛ obi pɛ sɛ ɔyɛ ne nuanom so panyin a, ɛsɛ sɛ ɔsom wɔn sɛ akoa. 28 Monhwɛ me, na munsua me. Me a meyɛ Agyenkwa no, mamma sɛ wɔnsom me, na mmom, mebɛsomee, na mede me kra ato hɔ ama nnipa bebree.”
Anifuraefo baanu hu ade
29 Yesu ne n’asuafo fi Yeriko rekɔ no, nnipadɔm tu dii wɔn akyi.
30 Wɔrekɔ no, wɔkɔfaa baabi a anifuraefo baanu bi tetee. Anifuraefo yi tee sɛ Yesu retwam no, wɔteɛteɛɛm se, “Awurade, Dawid Ba, hu yɛn mmɔbɔ!”
31 Nnipadɔm a wodi Yesu akyi no teɛteɛɛ wɔn se wommua wɔn ano. Nanso anifuraefo no kɔɔ so teɛteɛɛm se, “Awurade, Dawid Ba, hu yɛn mmɔbɔ!”
32 Yesu duu nea wɔtetee hɔ no, ogyina bisaa wɔn se, “Dɛn na mopɛ sɛ meyɛ ma mo?”
33 Wɔka kyerɛɛ no se, “Awurade, yɛpɛ sɛ yehu ade!”
34 Anifuraefo no yɛɛ Yesu mmɔbɔ. Ɔde ne nsa kekaa wɔn ani, na prɛko pɛ, wohuu ade, na wodii n’akyi.


text:
Asomafo 6Nkwa Asem (NA-TWI)
Asafo mu asomfoyi
6 Bere bi akyi a na asuafo no redɔɔso no, akasakasa sii Helenifo ne Hebrifo no ntam. Na Helenifo no asɛm ne sɛ, Yudafo no nhwɛ Helenifo no akunafo yiye.
2 Enti asomafo dumien no frɛɛ asuafo no nyinaa ka kyerɛɛ wɔn se, “Ɛnsɛ sɛ yegyae Onyankopɔn asɛnka kɔkyɛ aduan. 3 Enti anuanom, munyi mo mu nnipa baason a Honhom Kronkron ahyɛ wɔn ma na wonim nyansa na wɔahwɛ aka saa asɛm no. 4 Yɛn ankasa de, yɛde yɛn adagyew nyinaa bɛbɔ mpae aka Asɛmpa no.”
5 Nnipa no nyinaa penee adwene a asomafo no de bae no so. Enti woyii Stefano a na gyidi ne Honhom Kronkron ahyɛ no ma no, ne Filipo, Prokoro, Nikanor, Timon, Pamina ne Nikolao a ofi Antiokia a waso Yudasom mu no. 6 Wɔde saa nnipa yi kyerɛɛ asuafo no ma wɔbɔɔ mpae de wɔn nsa guu wɔn so.
7 Nnipa pii gyee asɛm no dii maa wɔn mu dodow no ara bɛkaa wɔn ho. Yudafo no mu pii nso gyee wɔn nkyerɛkyerɛ no dii.
Wɔkyere Stefano
8 Stefano a Onyankopɔn adom ne tumi ahyɛ no ma no yɛɛ anwonwade ahorow bebree wɔ asafo no mu.
9 Nanso da koro bi nnipa bi a wofi Yudafo hyiadan bi a wɔfrɛ no ‘Ahofadifo Hyiadan’ no mu a wɔyɛ Yudafo a wofi Kirene ne Aleksandria ne wɔn a wofi Kilikia ne Asia no ne Stefano gyee akyinnye. 10 Nanso, Honhom no maa Stefano nyansa ma ɔde kasae a obiara antumi anka hwee.
11 Ɛno nti wɔka hyɛɛ nkurɔfo bi ano se, “Yɛtee sɛ ɔreka abususɛm atia Mose ne Onyankopɔn.”
12 Wɔnam saa kwan yi so maa nnipa no ne mpanyin no ne mmara no akyerɛkyerɛfo no sɔre tiaa Stefano. Wɔbɛkyeree Stefano de no kɔɔ baguafo anim. 13 Afei wɔde nnipa ba bedii adansekurum tiaa Stefano se, “Daa, saa onipa yi ka abususɛm tia yɛn asɔredan Kronkron no ne Mose Mmara no.
14 “Yɛtee mpo sɛ ɔreka se, saa Yesu Nasaretni no bedwiriw yɛn asɔredan no agu na wasesa yɛn amanne a Mose de maa yɛn no!” 15 Nnipa a na wɔte bagua mu hɔ no nyinaa hwɛɛ Stefano anim na wohui sɛ n’anim hyerɛn sɛ ɔbɔfo.


text:
Nnwom 126Nkwa Asem (NA-TWI)
Ogye mpaebɔ
126 Bere a Awurade san de yɛn baa Yerusalem no, na ɛyɛ yɛn sɛ dae. 2 Yɛserewee na yɛtoo ahosɛpɛw nnwom! Na aman foforo ka faa yɛn ho se, “Awurade yɛɛ nneɛma akɛse maa wɔn.”
3 Ampa ara ɔyɛɛ nneɛma akɛse maa yɛn; ɛyɛɛ anigyesɛm maa yɛn! 4 Awurade, fa yɛn san kɔ yɛn asase so sɛnea osu san de nsu kɔ subon a emu awo mu no.
5 Ma wɔn a woduaa no nusu mu no ntwa no anigye so! 6 Wɔn a wɔde osu kɔsoaa aba no de anigye de nnɔbae bɛto ahosɛpɛw dwom asan aba.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text: 12 Akee bɛnwunle sɛkɛlɛneɛ kpole bie wɔ anwuma: Raalɛ bie mɔɔ heda sɛnzɛne ne na siane ne wɔ ɔ gyakɛ abo, na nwɔlɔra 12 abotile bɔ ɔ ti la,2 ɛnee ɔlɛnrenzɛ. Na ye awolɛ nyane nee ye awolɛ nu amaneɛnwunlɛ ɛmaa ɔlɛtea nu.3 Bɛnwunle sɛkɛlɛneɛ bieko wɔ anwuma. Nea! Ɛwɔlɛ kɔkɔlɛ kpole bie ɛne, ɔ ti le nsuu yɛɛ ɔlɛ mɛne bulu na abotile nsuu bobɔ ɔ ti;4 na ɔ dua hwenle nwɔlɔra mɔɔ wɔ anwuma la ngyɛnu nsa anu ko guale azɛlɛ ye azo. Na ɛwɔlɛ ne ragyinlanle raalɛ ne mɔɔ ako ɛha ye la anyunlu ɛkɛ, amaa saa ɔwo a yeame ɔ ra ne.5 Na ɔwole ralɛ nrenyia mɔɔ bava bulalɛ kpɔma ali maanle maanle kɔsɔɔti anwo zo tumi a. Na bɛvale ɔ ra ne bɛhɔmaanle Nyamenle wɔ ye belemgbunli ebia ne anwo lɔ.6 Na raalɛ ne nriandile hɔle fienemgbole ne anu, ɛleka mɔɔ Nyamenle ɛziezie ɛmaa ye kɛ bɛmaa ye aleɛ kenle 1,260 la.7 Akee konle zile anwuma lɔ: Maekeɛle* nee ye anwumabɔvolɛma nee ɛwɔlɛ ne honle, na ɛwɔlɛ ne nee ye anwumabɔvolɛma nee bɛ honle8 noko bɛangola bɛ,* na bɛannyia ɛleka wɔ anwuma lɔ bieko.9 Yemɔti bɛvuandinle ɛwɔlɛ kpole ne bɛdole aze, mɔmoane ɛwɔlɛ ne mɔɔ bɛfɛlɛ ye Abɔnsam nee Seetan, mɔɔ ɛlɛbɛlɛbɛla azɛlɛ ye azo amra amuala la; bɛvuandinle ye bɛdole azɛlɛ ye azo, na bɛvuandinle ye anwumabɔvolɛ ne mɔ bɛbokale ɔ nwo bɛguale aze.10 Mendele ɛnelɛ kpole bie wɔ anwuma lɔ kɛ:“Bɔ zo mɔɔ yɛ Nyamenle ne ngoanelielɛ nee tumi nee Belemgbunlililɛ nee ye Kelaese ne tumi ne ɛra a, ɔluakɛ bɛvuandi mɔɔ to yɛ mediema ne mɔ ɛzonle la bɛdo aze, mɔɔ to bɛ ɛzonle alehyenlɛ nee aledwolɛ wɔ yɛ Nyamenle ne anyunlu la!11 Na bɛlile ɔ nwo zo konim ɔlua Boaneralɛ ne mogya ne nee bɛ daselɛlilɛ edwɛkɛ ne ati, na wɔ ewule nu bɔbɔ, bɛangulo bɛ ɛkɛla.*12 Ɛhye ati bɛmɛ anwuma nee bɛdabɛ mɔɔ bɛwɔ lɔ la, bɛli fɛlɛko! Azɛlɛ nee nyevile, bɛ gyakɔ, ɔluakɛ Abɔnsam ɛdwu ɛra bɛ nwo lɔ, na yeva ɛya kpole, ɔboalekɛ ɔze kɛ yeha ye mekɛ ekyi bie ala.”13 Mekɛ mɔɔ ɛwɔlɛ ne nwunle kɛ bɛvuandi ye bɛdo azɛlɛ ye azo la, ɔyɛle raalɛ ne mɔɔ wole ralɛ nrenyia ne la kpɔdekpɔde.14 Noko bɛvale kɔleɛ kpole ne andɛba nwiɔ ne bɛmaanle raalɛ ne, amaa yeadu yeahɔ fienemgbole ne anu, ɛleka mɔɔ ɔde la, na bɛbamaa ye aleɛ mekɛ ko nee mekɛ nwiɔ nee mekɛ foa ko,* na ɔbavi ɛwɔlɛ ne anwo ɛkɛ.15 Na ɛwɔlɛ ne kpule nzule mɔɔ le kɛ azudenle la vile ɔ nloa anu wɔ raalɛ ne anzi kɛ azudenle ne ɛva ye.16 Noko azɛlɛ ne raboale raalɛ ne na azɛlɛ ne bukele ɔ nloa anu memenle azudenle ne mɔɔ ɛwɔlɛ ne kpule vile ɔ nloa anu la.17 Yemɔti ɛwɔlɛ ne vale raalɛ ne anwo ɛya na ɔhɔle kɛ ɔ nee ɔ bo zo amra mɔɔ ɛha mɔɔ bɛdi Nyamenle mɛla zo na bɛlɛyɛ Gyisɛse anwo daselɛlilɛ gyima ne la kaho.


text:
JW LIBRARY
Sɛnea Wobɛtwe Nhoma Anaa Video na Wode Adi Dwuma—Android
Nhoma, nhomawa, nkratawa, ne video pii wɔ JW Library so a wubetumi akenkan anaa woahwɛ bere a wunni Intanɛt so.
Wopɛ sɛ wotwe bi anaa wode di dwuma a, di akwankyerɛ yi akyi:
Twe Nea Wopɛ
Yi Biribi Fi W’afiri So
Twe Nea Wɔayɛ Mu Nsakrae
Twe Nea Wopɛ
Wubetumi atwe dodow biara a wopɛ na akyiri yi woasua anaa woakenkan bere a wunni intanɛt so.
Sɛ wode wo nsa fa w’afiri no benkum so twe a, wubehu sɛ wɔahyehyɛ nhoma no wɔ Publications afa hɔ.
Wumia Languages ahyɛnsode no so a wubehu sɛ kasa ahorow no nyinaa sa so. Mia kasa a wopɛ so. Kasa a wotaa de di dwuma no, ɛno na edi kan. Wopɛ nso a wubetumi abɔ kasa a worehwehwɛ no ahyɛ hɔ.
Akwan pii wɔ hɔ a yɛfa so hwehwɛ nhoma wɔ JW Library so.
Wumia By Type a, wubehu nhoma ahorow wɔ kasa a wode ato so no mu sɛ wɔahyehyɛ no akuwakuw sei: Books, Tracts, anaa Videos. Wubue bi a, wubehu nneɛma foforo. Wofa Watchtower sei a, wubehu sɛ wɔahyehyɛ no afe afe, na video no nso, wɔahyehyɛ no ahorow ahorow. Sɛ wumia All Types so a, ɛde wo bɛkɔ w’akyi.
What’s New afa no ma wuhu nneɛma a wɔayi no adi nnansa yi ara wɔ kasa no mu.
Wunnya ntwee nhoma bi a, wubehu sɛ wɔde ahyɛnsode bi te sɛ mununkum ato ho. Wopɛ sɛ wotwe nhoma bi a, mia saa nhoma no so. Wotwe nhoma no wie a, ahyɛnsode no befi ho. Afei wumia so a, wubetumi akan.
Wokɔ Downloaded afa hɔ a, biribiara a woatwe wɔ kasa biara mu no wɔ hɔ. Wubetumi ahyehyɛ nhoma a ɛwɔ hɔ no wɔ akwan yi so: Frequently Used, Rarely Used ne Largest Size.
Yi Biribi Fi W’afiri So
Sɛ w’afiri no so ayɛ ma anaa biribi wɔ so a wunhia bio a, wubetumi ayi afi so.
Sɛ wode wo nsa fa w’afiri no benkum so twe na wumia Publications so a, wubetumi amia baako so (te sɛ Books) na woahu nea ɛwom nyinaa. Wopɛ sɛ wuyi biribi fi so a, mia More ahyɛnsode no so na mia Delete.
Sɛ w’afiri no so reyɛ ayɛ ma a, yi nneɛma a wontaa mfa nyɛ adwuma anaa ɛso dodo no bi fi so. Fa wo nsa fa w’afiri no benkum so twe na mia Publications. Afei kɔ Downloaded na hyehyɛ nhoma no wɔ akwan yi so: Rarely Used anaa Largest Size. Afei yi nea wunhia no fi so.
Twe Nea Wɔayɛ Mu Nsakrae
Ɛwom ara a, nhoma bi a woatwe dedaw no, wobɛhwɛ na wɔayɛ mu nsakrae.
Sɛ ɛba saa a, wubehu sɛ ahyɛnsode kurukuruwa bi abɛda ho. Sɛ wumia nhoma bi so a wubehu sɛ wɔakyerɛw sɛ wɔayɛ mu nsakrae. Wumia Download so a, wubenya nea wɔasakra mu no. Wopɛ nso a, mia Later na akyiri yi woatwe.
Wopɛ sɛ wuhu sɛ wɔayɛ nsakrae wɔ biribi a woatwe mu a, fa wo nsa fa benkum so na mia Publications. Wɔayɛ ebi mu nsakrae a, wɔbɛkyerɛw Pending Updates wɔ soro hɔ. Wumia so a, wubehu nea wɔasakra mu a wunnyae no nyinaa wɔ hɔ. Mia baako so, na wubenya foforo no bi anaa mia Update All so na twe nea wɔayɛ mu nsakrae nyinaa.
Program no mu nsakrae yi baa February 2015 bere a yeyii JW Library 1.4 adi no. Android 2.3 ne nea ɛbaa ɛno akyi so na nsakrae yi yɛ adwuma. Sɛ ɛnyɛ adwuma wɔ w’afiri so a, yɛsrɛ wo kɔ “Fa JW Library Di Dwuma—Android,” na hwɛ ɛho akwankyerɛ wɔ Nea Wobɛyɛ Anya Nsakrae no Bi afa hɔ.


text:
Nnwom 111Nkwa Asem (NA-TWI)
Awurade ayeyi dwom
111 Kamfo Awurade! Mifi me koma nyinaa mu bɛda Awurade ase wɔ ne nkurɔfo a wɔabɔ gua no anim. 2 Nneɛma a Awurade yɛ no yɛ nwonwa! Wɔn a wɔn ani gye ho no pɛ sɛ wɔte ase. 3 Tumi ne anuonyam wɔ nea ɔyɛ biara mu na ne trenee wɔ hɔ daa.
4 Awurade remma yɛn werɛ mfi n’anwonwade. Ne yam ye na ohu mmɔbɔ. 5 Wɔn a wodi no ni no, ɔma wɔn aduan. Ne werɛ mfi n’apam. 6 Wakyerɛ ne tumi akyerɛ ne nkurɔfo sɛ ɔde ananafo asase ama wɔn. 7 Biribiara a ɔyɛ no, ɔyɛ no nokwarem. Ne mmara nni huammɔ. 8 Bere biara ɛwɔ hɔ. Wɔhyɛɛ no nokware ne trenee mu. 9 Ɔmaa ne nkurɔfo dee wɔn ho na ɔne wɔn yɛɛ apam a ɛwɔ hɔ daa. Ɔyɛ kronkron ne Otumfoɔ!
10 Worepɛ nyansa a, di Awurade ni. Obu wɔn a wodi ne mmara so nyinaa atɛntrenee. Ɔsɛ ayeyi daa.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
Asomafo 22Nkwa Asem (NA-TWI)
22 “Anuanom ne agyanom, muntie m’anoyi yi.” 2 Wɔtee sɛ ɔka Hebri no, wɔyɛɛ komm koraa. Paulo toaa so se, 3 “Meyɛ Yudani a wɔwoo me wɔ Tarso a ɛwɔ Kilikia. Wɔtetew me wɔ Yerusalem wɔ Gamaliel nan ase. Misuaa sɛnea wodi Yudafo mmara ne wɔn amanne so pɛpɛɛpɛ. Mebɔɔ mmɔden sɛ biribiara a meyɛ no, mede bɛhyɛ Onyankopɔn anuonyam sɛnea mo nyinaa nso reyɛ nnɛ yi. 4 Metaa nnipa a wodi Awurade asɛm so no nyinaa kunkum wɔn. Mekyeree mmea ne mmarima de wɔn guu afiase. 5 Ɔsɔfo panyin ne agyinatufo no nyinaa di me adanse sɛ, asɛm a mereka yi yɛ nokware. Wɔn nkyɛn mpo na migyee tumi nhoma sɛ mede rekɔma anuanom Yudafo a wɔwɔ Damasko no. Saa nhoma no na anka megyina so makyekyere nnipa a wodi Awurade asɛm so no agu wɔn nkɔnsɔnkɔnsɔn, de wɔn aba Yerusalem na wɔatwe wɔn aso.
Paulo ka n’adwensakra ho asɛm
6 “Owigyinae a mereyɛ madu Damasko no, prɛko pɛ, hann bi twa faa me ho. 7 Mitwa hwee fam, na metee nne bi a ɛrebisa me se, ‘Saulo! Saulo! Adɛn nti na wotaa me? 8 Mibisae se, ‘Ɛyɛ wo hena, Awura?’ Ɛnne no buaa me se, ‘Ɛyɛ me Naseretni Yesu a wotaa me no.’ 9 Nnipa a na wɔne me nam no huu hann no de, nanso wɔante nne a ɛkasa kyerɛɛ me no.
10 “Mibisae se, ‘Dɛn na menyɛ, Awurade?’ Awurade ka kyerɛɛ me se, ‘Sɔre na kɔ Damasko, na ɛhɔ na mɛkyerɛ wo biribiara a mepɛ sɛ woyɛ.’ 11 Hann no hyerɛn ano den maa m’ani furae enti nnipa a na me ne wɔn rekɔ no susoo me nsa de me kɔɔ Damasko.
12 “Na Onyamefɛrefo bi a wɔfrɛ no Anania a odi Mose mmara so a na Yudafo nyinaa di no ni no te Damasko hɔ. 13 Ɔbaa me nkyɛn bɛkae se, ‘Onua Saulo, hu ade bio!’
14 “Ɔka kyerɛɛ me se, ‘Yɛn nenanom Nyankopɔn ayi wo sɛnea ɛbɛyɛ a wobɛyɛ n’apɛde na woahu ɔtreneeni no, na wobɛte n’ankasa ne nne sɛ ɛkasa kyerɛ wo. 15 Wubedi adanse afa biribiara a woahu na woate wɔ Awurade ho no akyerɛ nnipa nyinaa. 16 Afei dɛn na woretwɛn bio? Sɔre na ma wɔmmɔ wo asu nhohoro wo bɔne wɔ Yesu din mu.’
Wɔsoma Paulo Amanamanmufo nkyɛn
17 “Mesan mekɔɔ Yerusalem na merebɔ mpae wɔ asɔredan mu no, 18 mihuu Awurade wɔ anisoadehu mu na ɔka kyerɛɛ me se, ‘Yɛ ntɛm fi Yerusalem ha, efisɛ, nnipa a wɔwɔ ha no rentie adanse a wudi fa me ho no.’
19 “Mekae se, ‘Awurade, wɔn nyinaa nim pefee sɛ mekɔɔ hyiadan mu kɔkyekyeree asuafo, boroo wɔn. 20 Saa ara nso na bere a wokum wo danseni Stefano no, na mewɔ hɔ bi. Mepenee ne kum no so, hwɛɛ awudifo no ntama so.’
21 “Awurade ka kyerɛɛ me se, ‘Sɔre na kɔ, efisɛ, mɛsoma wo makɔ akyirikyiri, Amanamanmufo nkyɛn!’ “
22 Bere a Paulo kae se wɔasoma no Amanamanmufo nkyɛn pɛ, dɔm no fitii ase teɛteɛɛm dennen se, “Munkum no! Ɔmfata sɛ ɔtena wiase!” 23 Nnipa no kɔɔ so teɛteɛɛm, hugyaa wɔn ntama, saw mfutuma, tow petee wim.
24 Roma safohene no hyɛe sɛ wɔmfa Paulo nkɔ aban mu, nkɔbɔ no mmaa sɛnea ɛbɛyɛ a ɔbɛka nea enti a nnipa no nyinaa mpɛ sɛ wotie n’asɛm no.
25 Bere a wɔkyekyeree no wiei a wɔrebɛbɔ no mmaa no, Paulo bisaa ɔsraani panyin a na ogyina hɔ no se, “Mowɔ ho kwan sɛ mobɔ Romani a wonnii n’asɛm, mmuu no fɔ no mmaa anaa?”.
26 Bere a ɔsraani panyin no tee saa asɛm yi no, ɔkɔɔ ɔsafohene no nkyɛn kobisaa no se, “Dɛn na wopɛ sɛ woyɛ yi? Onipa no yɛ Romani!”
27 Afei ɔsafohene no kɔɔ Paulo nkyɛn kobisaa no se, “Woyɛ Romani anaa?” Paulo buaa no se, “Yiw meyɛ Romani.”
28 Ɔsafohene no kae se, “Mituaa sika bebree na mede tɔɔ me Roma man bayɛ.” Paulo nso kae se, “Me de wɔwoo me sɛ Romani.”
29 Ntɛm ara, nnipa a na wɔrebebisa Paulo nsɛm no twee wɔn ho fii ne nkyɛn. Ɔsafohene no tee sɛ Paulo yɛ Romani no, ɔsuroe sɛ wɔama wɔagu Paulo nkɔnsɔnkɔnsɔn.
Paulo gyina asennii
30 Esiane sɛ na ɔsafohene no pɛ sɛ ohu nea enti a Yudafo no asɔre atia Paulo no nti, ade kyee no, ɔhyɛ ma woyii Paulo fii nkɔnsɔnkɔnsɔn mu. Ɔmaa asɔfo mpanyin ne agyinatufo no nyinaa hyiae. Afei ɔde Paulo kɔe sɛ wɔnhwehwɛ n’asɛm no mu.


text:
Asomafo 28Nkwa Asem (NA-TWI)
Yedu Malta
28 Yeduu mpoano hɔ no, ankyɛ na yehui sɛ yɛwɔ supɔw Malta so. 2 Supɔw no sofo no gyee yɛn fɛw so. Esiane sɛ na osu atɔ ama awɔw aba nti, wɔsɔɔ gya ma yɛtoe.
3 Paulo bubuu mmabaa sɛ ɔde regu ogya no mu. Ɔde regu mu no, ahurutoa bi a ogya no hyew aka no no, bobaree ne nsa ho. 4 Supɔw no sofo no huu ɔwɔ no sɛ ɔbobare ne nsa ho no, wɔkae se, “Saa onipa yi yɛ owudifo a wanya ne ti adidi mu wɔ po akwanhyia mu nanso ɛnam ne bɔne nti, owu ara na etwa sɛ owu.”
5 Paulo petee ɔwɔ no too ogya no mu a wantumi anka no. 6 Na nkurɔfo no nyinaa ani da so sɛ Paulo bɛhonhon anaasɛ obetwa ahwe awu. Nanso wɔtwɛnee ara a biribiara anyɛ no no, wɔsakraa wɔn adwene kae se, “Ɔyɛ onyame bi.”
7 Na ɔpanyin a ɔhwɛ supɔw no so a wɔfrɛ no Publio no fi bɛn mpoano hɔ; ogyee yɛn fɛw so, som yɛn hɔho nnansa. 8 Saa bere no ara na Publio n’agya yaree atridii ne konkoruwa a aka no ato hɔ. Paulo kɔɔ ɔdan a na ɔda mu no mu de ne nsa guu no so, bɔɔ mpae maa ne ho yɛɛ no den. 9 Nea Paulo yɛe no maa ayarefo a wɔwɔ supɔw no so no nyinaa baa ne nkyɛn ma ɔsaa wɔn yare. 10 Wɔmaa yɛn akyɛde bebree. Yɛrebefi hɔ akɔ no nso, wɔde biribiara a ɛho hia yɛn no beguu hyɛn no mu maa yɛn.
Yefi Malta kɔ Roma
11 Yedii abosom abiɛsa wɔ supɔw no so ansa na yenyaa hyɛn bi a efi Aleksandria a ne nsɛnkyerɛnne yɛ ti abien a egyina hɔ ma anyame baanu bi. Na saa hyɛn no abedi awɔw bere no wɔ supɔw no so. 12 Yeduu Sirakusa no, yedii nnansa wɔ hɔ. 13 Yefi hɔ no, yɛtoaa so koduu Regio. Ade kyee no, mframa bi bɔ fi anafo fam ma nnanu akyi no, yekoduu Puteoli. 14 Ɛha na yehyiaa gyidifo bi a wɔsrɛɛ yɛn sɛ, yɛntena wɔn nkyɛn nnawɔtwe. Ɛno akyi no, yɛtoaa so koduu Roma.
15 Anuanom a wɔwɔ Roma no tee yɛn nka sɛ yɛreba no, ebinom behyiaa yɛn kwan wɔ aguabɔe a ɛwɔ Apia kwan no so na afoforo nso hyiaa yɛn wɔ ahɔhobea bi a wɔfrɛ no Ahɔhodan Abiɛsa no. Bere a Paulo huu wɔn no, ne ho sanee no na ɔdaa Onyankopɔn ase.
16 Yeduu Roma no, wɔmaa Paulo ho kwan sɛ ɔnkɔtena baabiara a ɔpɛ na ɔsraani bi nnwɛn no.
17 Nnansa akyi no, Paulo frɛɛ Yudafo mpanyin ne wɔn hyiae. Ɔka kyerɛɛ wɔn se, “Anuanom, ɛwom sɛ manyɛ bɔne biara mantia yɛn man ne yɛn amanne a yɛn agyanom de gyaw yɛn no de, nanso wɔkyeree me dedua wɔ Yerusalem de me hyɛɛ Romafo nsa. 18 Wobisaa me nsɛm pɛe sɛ wogyaa me, efisɛ, wɔannya afobude bi wɔ me ho a ɛno nti ɛsɛ sɛ wogyina so kum me. 19 Nanso bere a Yudafo kasa tiaa ogyaa a wɔpɛ sɛ wogyaa me no, mihui sɛ, ɛsɛ sɛ miguan metoa Kaesare. Ɛnyɛ me nkurɔfo ho adwemmɔne a mewɔ nti na meyɛɛ eyi. 20 Eyi nti na mepɛe sɛ mehu mo na me ne mo akasa no, na onipa a Israelfo ani da no so no nti na nkɔnsɔnkɔnsɔn gu me yi.”
21 Wobuaa Paulo se, “Yennyaa nhoma biara a efi Yudea a ɛfa wo ho na yɛntee wo ho asɛmmɔne biara nso mfii anuanom a wofi hɔ ba ha no nso nkyɛn. 22 Nanso yɛpɛ sɛ yehu w’adwene, efisɛ, yenim sɛ baabiara, nnipa kasa tia Kristofo a wɔn nso woka wɔn ho no.”
Paulo asɛnka wɔ Roma
23 Wɔhyɛɛ da bi sɛ wobehyia Paulo. Saa da no dui no, nnipa bebree kɔɔ ne nkyɛn wɔ faako a ɔte hɔ no. Ɔkaa Onyankopɔn Ahenni no ho asɛm kyerɛɛ wɔn. Ɔnam Mose mmara ne nsɛm a adiyifo no kae no so kaa Yesu ho asɛm fi anɔpa kosii anadwo kyerɛɛ wɔn, pɛe sɛ ɔdan wɔn adwene.
24 Nnipa no bi gyee Paulo asɛm a ɔkae no dii na ebi nso annye anni. 25 Bere a wɔregyigye wɔn ho wɔn ho akyinnye no, wofii hɔ kɔe. Na asɛm a etwa to a Paulo kae ne sɛ, “Nokwasɛm na Honhom Kronkron nam Odiyifo Yesaia so ka kyerɛɛ mo agyanom se,
26 “Monkɔka asɛm yi nkyerɛ Yudafo se, ‘Ɔte de mobɛte, nanso morente ase. Ɔhwɛ de mobɛhwɛ, nanso morehu. 27 Efisɛ mo, moapirim mo koma; moasiw mo aso, akatakata mo ani. Ɛnyɛ saa a anka mobehu ade na moate asɛm. Na mo koma abubu, na moadan aba me nkyɛn, na masa mo yare.”
28 Paulo kae se, “Ɛsɛ sɛ muhu sɛ Onyankopɔn nkwagyesɛm no adu Amanamanmufo no nkyɛn. Wobetie!” 29 Paulo kaa saa asɛm yi wiei no, Yudafo no fii hɔ kɔe a na wɔregyigye wɔn ho wɔn ho akyinnye denneenen.
30 Paulo tenaa hɔ mfirihyia abien a na ɔte ofi a ɔno ankasa tua ho ka no mu na nnipa bebree kɔ ne nkyɛn. 31 Na ɔde akokoduru kaa Onyankopɔn Ahenni no ne Awurade Yesu Kristo ho asɛm.


text:
Timoteo I 3Nkwa Asem (NA-TWI)
Asafo mpanyimfo
3 Ɛyɛ sɛnnahɔ sɛ, sɛ obi pɛ sɛ ɔyɛ asafopanyin a, na wafa adwuma pa. 2 Asafopanyin yɛ obi a mfomso nni ne ho. Ɛsɛ sɛ ne yere yɛ baako. Ɛsɛ sɛ ɔbrɛ ne ho ase na ɔhyɛ ne ho so yɛ ne biribiara pɛpɛɛpɛ. Ɛsɛ sɛ ogye ahɔho wɔ ne fi na ɔkyerɛkyerɛ nso. 3 Ɛnsɛ sɛ ɔyɛ ɔsadweam anaa basabasa na mmom ɛsɛ sɛ ɔbrɛ ne ho ase na ɔpɛ asomdwoe. Ɛnsɛ sɛ ɔyɛ sikaniberefo. 4 Ɛsɛ sɛ otumi hwɛ ne fifo so yiye na otumi ma ne mma yɛ osetie de obu ne nidi ma no. 5 Na sɛ obi nnim sɛnea ɔhwɛ ne fi so yiye a, ɛbɛyɛ dɛn na obetumi ahwɛ Onyankopɔn asafo so?
6 Ɛnsɛ sɛ ɔyɛ obi a afei na wahu Awurade; sɛ ɛba saa a, ne tirim bɛyɛ no dɛ ma wɔabu no atɛn sɛnea wobuu ɔbonsam atɛn no. 7 Ɛsɛ sɛ ɔyɛ obi a asafo mma no akyi no, wobu no sɛnea ɛbɛyɛ a wɔrengu n’anim ase na ɔbonsam afiri renyi no.
Asafo mu aboafo
8 Ɛsɛ sɛ asafo mu aboafo nso yɛ nnipa a wɔwɔ suban pa na wodi nokware. Ɛnsɛ sɛ wɔnom nsa pii anaasɛ wɔyɛ aniberefo. 9 Ɛsɛ sɛ wɔde adwenem fann gyina pintinn ma nokware no ne gyidi no. 10 Ɛsɛ sɛ wɔsɔ wɔn hwɛ ansa, na sɛ wodi sɔhwɛ no so nkonim a, wɔasom.
11 Ɛsɛ sɛ wɔn yerenom nso wɔ suban pa a wonni nseku. Biribiara mu, ɛsɛ sɛ wɔbrɛ wɔn ho ase di nokware. 12 Ɛsɛ sɛ asafo no mu boafo no wɔ yere baako na afei otumi hwɛ ne mma ne ne fifo yiye. 13 Wɔn a wɔyɛ adwuma pa no nya din pa na wɔde nnam ka gyidi a wɔwɔ wɔ Kristo Yesu mu no ho asɛm.
14 Saa nhoma a mede rebrɛ wo yi akyi, mewɔ anidaso sɛ ɛrenkyɛ biara mɛba wo nkyɛn. 15 Na sɛ mannu wo nkyɛn ntɛm a, saa nhoma yi bɛma woahu sɛnea yɛbɔ yɛn bra wɔ Onyankopɔn fi a ɛyɛ Onyankopɔn a ɔte ase no asafo a ɛyɛ nokware nnyinaso no mu.
16 Ɛyɛ nokware pefee sɛ ɔkwan a wɔfa so tena ase kronn no nyɛ mmerɛw. “Ɔbae sɛ onipa tebea, Honhon no kyerɛɛ no kwan pa maa abɔfo huu no. Ɔkaa Asɛmpa no amanaman so, maa wiase gyee no dii na wɔfaa no kɔɔ soro.”


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Luka 3:1-38
3 Tiberio Kaesare ahenni afe a ɛto so dunum mu, bere a na Pontio Pilato yɛ Yudea amrado, na Herode+ di Galilea mantam so na ne nua Filipo di Iturea ne Trakoniti amantam so, na Lisania di Abilene mantam so,2 wɔ asɔfo mpanyin Anas ne Kaiafa+ nna no mu no, Onyankopɔn asɛm baa Sakaria ba Yohane+ nkyɛn wɔ sare so.+3 Enti ɔbaa nkurow a atwa Yordan ho ahyia nyinaa mu bɛkaa asubɔ a ɛyɛ adwensakra ho sɛnkyerɛnne ma bɔne fafiri no ho asɛm,+4 sɛnea wɔakyerɛw no odiyifo Yesaia nhoma mu sɛ: “Tie! Obi reteɛm wɔ sare so sɛ, ‘Munsiesie Yehowa kwan, momma n’akwan nteɛ.+5 Momma abon nyinaa nyɛ mã, na munnwiriw mmepɔw ne nkoko nyinaa ngu fam, na nea akyea no momma ɛnteɛ na abonkyiabonkyi nnan akwan toromtorom;+6 na ɔhonam nyinaa behu nea Onyankopɔn nam so gye nkwa no.’”+7 Ɛnna ɔka kyerɛɛ nnipakuw a wɔreba sɛ ɔmmɔ wɔn asu no sɛ: “Nhurutoa mma,+ hena na ɔka kyerɛɛ mo sɛ munguan abufuw a ɛreba no?+8 Monsow aba a ɛkyerɛ adwensakra.+ Na monnka wɔ mo mu sɛ, ‘Yɛn agya ne Abraham.’ Na mise mo sɛ Onyankopɔn betumi ama Abraham anya mma afi abo yi mu.9 Nokwarem no, wɔde akuma no ato nnua no ntini ho dedaw; enti dua biara a ɛnsow aba pa no wobetwa de agu ogya mu.”+10 Nea na nnipakuw no bisa no ne sɛ: “Dɛn na yɛnyɛ?”+11 Na ɔno nso bua wɔn sɛ: “Nea ɔwɔ fam ntade abien no mma nea onni bi no bi, na nea ɔwɔ biribi di nyɛ saa ara.”+12 Na towgyefo mpo bae sɛ ɔmmɔ wɔn asu, na wobisaa no sɛ: “Ɔkyerɛkyerɛfo, dɛn na yɛnyɛ?”+13 Ɔka kyerɛɛ wɔn sɛ: “Munnnye mmmoro ɛtow a wɔatwa ato hɔ no.”+14 Asraafo nso bisabisaa no sɛ: “Dɛn na yɛn nso yɛnyɛ?” Ɛnna ɔka kyerɛɛ wɔn sɛ: “Munnnwoodwoo obiara na mommfa asɛm nnto+ obiara so, mmom momma mo ani nsɔ nea munya.”+15 Bere a na nnipa no hwɛ kwan na wɔn nyinaa susuw Yohane ho wɔ wɔn koma mu sɛ: “Gyama ɔno ne Kristo no anaa?” no,+16 Yohane bua see wɔn nyinaa sɛ: “Me de, mede nsu na ɛbɔ mo asu, na nea ɔwɔ tumi sen me reba a ne mpaboa hama mpo memfata sɛ mesan.+ Ɔno na ɔde honhom kronkron ne ogya bɛbɔ mo asu.+17 Okura ne nhuwso apaawa wɔ ne nsam a ɔde bɛpra n’awiporowbea fitafita, na waboaboa+ awi no ano agu n’asan so, na ntɛtɛwa+ no de, ɔde ogya+ a ennum da bɛhyew.”18 Enti ɔsan de afotu bebree mae, na ɔkɔɔ so kaa asɛmpa kyerɛɛ nkurɔfo no.19 Nanso esiane sɛ oyii Herode a ɔyɛ ɔmantam sodifo no ntɛn wɔ ne nua yere Herodia ho, ne nneɛma bɔne a Herode ayɛ nyinaa ho nti,+20 nea ɔyɛ kaa eyinom nyinaa ho ne sɛ, ɔde Yohane too afiase.+21 Bere a ɔbɔɔ nnipa no nyinaa asu no, ɔbɔɔ Yesu+ nso asu, na ɔrebɔ mpae no ɔsoro+ buei,22 ɛnna honhom kronkron sian baa no so te sɛ aborɔnoma, na nne bi fi soro bae sɛ: “Woyɛ me Ba a medɔ wo; magye wo atom.”+23 Afei bere a Yesu ankasa hyɛɛ n’adwuma ase no,+ na wadi bɛyɛ mfe aduasa,+ na wohuu no sɛYosef+ ba,+Heli ba,24 Matat ba,Lewi ba,Melki ba,Yanai ba,Yosef ba,25 Matatia ba,Amos ba,Nahum ba,Esli ba,Nagai ba,26 Mahat ba,Matatia ba,Semein ba,Yosek ba,Yoda ba,27 Yoanan ba,Resa ba,Serubabel+ ba,Sealtiel+ ba,Neri ba,28 Melki ba,Adi ba,Kosam ba,Elmadam ba,Er ba,29 Yesu ba,Elieser ba,Yorim ba,Matat ba,Lewi ba,30 Simeon ba,Yuda ba,Yosef ba,Yonam ba,Eliakim ba,31 Melea ba,Mena ba,Matata ba,Natan+ ba,Dawid+ ba,32 Yese+ ba,Obed+ ba,Boas+ ba,Salmon+ ba,Naason+ ba,33 Aminadab+ ba,Arni+ ba,Hesron+ ba,Peres+ ba,Yuda+ ba,34 Yakob+ ba,Isak+ ba,Abraham+ ba,Tera+ ba,Nahor+ ba,35 Serug+ ba,Reu+ ba,Peleg+ ba,Eber+ ba,Sela+ ba,36 Kainan ba,Arfaksad+ ba,Sem+ ba,Noa+ ba,Lamek+ ba,37 Metusala+ ba,Enok+ ba,Yared+ ba,Mahalaleel+ ba,Kainan+ ba,38 Enos+ ba,Set+ ba,Adam+ ba,Onyankopɔn ba.


text:
Asɛm a Ghandi kae yi ho nhia YehowavAdansefoɔ ahe biara. Wɔgyidi sɛ ɔkyena nko ara wiase bɛtumi asɛe nanso wɔtena ase te sɛ nea wiase nsɛe. Wɔsan gye di sɛ wɔbɛtena ase daa nanso mpɛn pii no wɔde wɔn nwomasua si ntoasoɔ sukuu.
“Tena ase te sɛ nea ɔkyena wobɛwu. Sua adeɛ te sɛ nea wobɛtena ase daa” – Mahatma Ghandi.
Pew nhwehwɛmu a wɔyɛɛ wɔ Adansefiɔ 241 daa no adi sɛ na wɔn mu ɔha mu nkyekyɛm 12 pɛ na wɔwɔ suapɔn mu abɔdin (degree). Nea ɛne no bɔ abira no Jewfoɔ 843 mu nkyekyɛm 50 na na wɔwɔ abɔdin koro no a. Wei yɛ anikasɛm efisɛ na Yudafoɔ na wɔyɛ Onyankopɔn nkurɔfoɔ a wapaw wɔn. (Deut 14:2). Ɛnneɛ adɛn nti na Jewfoɔ bu nwomasua sen Yehowa Adansefoɔ?.
Krataa bi a Yehowa Adansefoɔ Asafo no twerɛɛ August 15, 2009 bua asɛm no. Ɛde asɛm yi na efi aseɛ :
“… yɛn nuayɛ kuo na anya kɔkɔbɔ a ɛyɛ ne bere mu deɛ afi “akoa nokwafoɔ ne badwemma no” hɔ afa asiane a,ɛwɔ nwomasua a ɛkɔ akyire ho. Satan wiase yi kyerɛ sɛ nwomasua na ɛde yiedie ankasa ba. Nanso Yehowa nkurɔfoɔ deɛ obi honhom fam tebea ne honhom aba a wɔda no adi na ɛkyerɛ yiedie”.
Kɔkɔbɔ a ɛyɛ ne bere mu deɛ? Krataa a ɛkasa tia nwomasua a wɔde ba wɔ sukuu afe no mfiaseɛ pɛɛ no nyɛ asɛm a ɛne asɛm hyia kɛkɛ. Ghana sukuu afe no fi ase August mfimfini kosi n’awieɛ mu hɔ baabi. Saa bere yi a wɔtwerɛɛ krataa yi yɛ ɔkwan baako a wɔfa so de kamfo ‘akoa’ no nwuma. Krataa no toa so sɛ:
“Wɔn a wɔde mfeɛ pii resua adeɛ wɔ mmeaɛ a wiase su ahyɛ hɔ ma no de wɔn ho to asiane bebree mu. Ebi ne wiase adwene a wɔnya ne wiase no adedodoɔpɛ su no a ɛma nnipa pii sɛe sika pii de kɔ sukuupɔn no.
Kan saa nsɛm mmienu yi bio.
Deɛ ɛdi kan, mfeɛ sɛn na edi na obi anya sukuupɔn abɔdin (degree). Mpɛn pii no ɛyɛ mfeɛ nnan. Mmarasua ne aduruyɛ tumi gye mfeɛ pii asen saa. Nanso mfeɛ nnan nyɛ bere tenten koraa. Sɛnea wɔkaa ‘mfeɛ pii’ no ma afoforɔ te nka sɛ asɛ obi de ne nkwa nyinaa na bɛnya saa abodin no wɔ ‘mmeaɛ a wiase su ahyɛ hɔ ma’ no. Wei yɛ sɛdeɛ asɛm no te ankasa a wakyimkyim no, nnaadaaa ankasa.
Krataa yi twerɛfoɔ yi kyimkyim nsɛm de daadaa akenkanfoɔ no bere a ɛka sɛ ‘ wiase no adedodoɔpɛ su no a ɛma nnipa pii sɛe sika pii de kɔ sukuupɔn no’. Nnipa pii no ne hefoɔ? So nnipa pii anaa kakraa bi na adedodoɔpɛ piapia wɔ ma wɔkɔ sukuupɔn? Sɛ wode wɔn a wɔkɔ sukuupɔn toto wɔn a wɔkɔ ‘kollege’ anaa ntoasoɔ sukuu ho a wobɛhu nnaadaa a ɛwɔ asɛm no mu no pefee.
Yɛretoa so no, krataa no ka sɛ:
” Nnipa pii gye tom sɛ sukuupɔn yɛ mmeaeɛ a akohwibra, atorɔ nkyerɛkyerɛ ne fekubɔne abu so paa”
‘Nnipa pii gye tom’? Na hefoɔ mu na nnipa pii gye saa tom no? Yehowa adansefoɔ mu anaa? Nyɛ saa Yehowa adansefoɔ korɔ yi ara na wɔntaa nkɔ sukuupɔn yi? Sɛ wɔnkɔɔ sukuupɔn a, wɔbɛyɛ dɛn ahu sɛ ɛyɛ “mmeaeɛ a akohwibra, atorɔ nkyerɛkyerɛ ne fekubɔne abu so paa”? Anaasɛ Yehowa Adansefoɔ kakra bi a wɔkɔɔ sukuupɔn no kɔhyia akohwibra, atorɔ nkyerɛkyerɛ ne fekubɔne? Ebia wɔbɛbɔɔ Adansefoɔ a wankɔ sukuupɔn no nyinaa deɛ wɔkɔhyiae no ho amaneɛ. Ebia afei asɛm no trɛɛ te sɛ egya wɔ Yehowa Adansefoɔ nsafo ahoroɔ mu ara ma ‘nnipa pii gye tom’. Nyɛ anibere a wɔde twerɛɛ krataa yi a ebia anka wobɛsusu sɛ ɛyɛ agorɔ bi.
Anka metumi atwerɛ pii afa saa krataa yi ho nanso nkwaseasɛm ayɛ mu ma ara ma sɛ metwerɛɛ pii fa ho a ɛbɛyɛ nea nyansa nnim. Nanso me pɛ sɛ meka nsɛm nnan yi twa toɔ:
- Krataa no twe adwene si twerɛnsɛm 47 so nanso emu biara nka sɛ sukuuɔn nyɛ
- Ɛka sɛ hokwan a mpanimfo ne asomfo wɔ no bɛfi wɔn nsa sɛ wɔn anaa wɔn mma kɔ sukuupɔn a
- Ɛka sɛ Luka ne Paulo sua wɔn nwoma no ansa na wɔrebɛyɛ Yesu asuafoɔ. Nanso nka sɛ saafoɔ yi twerɛɛ bɛboro bible no fa. Anokwa sɛ bible no fi Onyankopɔn ho a, ɛnneɛ wɔtua wɔn nwomasua so ka denam ma a wɔmaa wɔtwerɛɛ Apam foforɔ no fa kɛseɛ no.
- Anikasɛm ne sɛ bible mu nsɛm 47 a wɔn fa kae wɔ krataa yi mu no mu 25 fi saa mmarima nimdefoɔ yi hɔ.
“Nwomasua yɛ adwenade titiri a wɔbɛtumi de asesa wiase yi” – Nelson Mandela
Mɛsrɛ asesa Nelson Mandela asɛm no aka no sɛ:
“Nwomasua ne adwenade titiri a wɔbɛtumi de ahu Ɔwɛn-Aban no nnaadaasɛm”
Enti sua nwoma. Ahyehyɛdeɛ biara a esi ka mma wommue wo adwene a Onyankopɔn de ama wo no mfi Onyankopɔn. Sɛ nimdeɛ ma wo tumi deɛ a, nimdeɛ a wɔnni ma adwene no yɛ mmerɛ paa. Kae wei daa.


text:
Obrafour ft. Guru – Kaseibo Lyrics
Obrafour
Yee, onwunu adwo, my people, yɛrebɔ dawuro, nti monyaa aso (2x)
Yɛkyiakyia mo nyinaa, yɛde nkaseɛbɔ brɛbrɛ mo nyinaa (2x)
La la la la la, mmiɛnsa, mmienu, baako, hwii dum
La la la la la, sɛ wɔapie, sɛ asa, afei, ka w’ano to mu
Guru
Ɔman dehyeɛ mekyia mo, Execution FM na mo aso gu so
Nɔnsia kaseɛbɔ, mederebrɔ mo
Mo somfo Guru na ɛde kaseɛbɔ yi rebrɛ mo
Nsɛm no dɔɔ so, maba no tɔfa
Deɛ adi ho akotene nso na mederebɛto dwa
Yɛwɔ surprise bi wɔ ahoma bi ɛwɔ yɛ telephone
Ne latest track mpo na medeayɛ me ringtone
Agya, mema wo akwaaba ba efidie yi so
FM yi wɔ nsɛm bi a, yɛpɛ sɛ yɛbisa wo
Ɛyɛ a, nkrɔfɔ taa frɛ bisa me sɛ, mebɛka no sɛn, Ɔbrafoɔ yi ɔwɔ Ghana ha?
Ebinom se yɛtee wo nka wɔ America, campaign trail, wo ne Obama, ɛyɛ ampa?
Ɛno nti na mebɔɔ kɔn tene kɔɔtwi deɛ a Breman nsɛmtwerɛfoɔ ɛbɛpɛɛ wo
Agya merebisa wo co-sign, wo deɛ gyina so minute tiaa bi ma menbɔ me bow-tie
You’ve been away for too long
Ama mpopɔtwewa bi ahyɛ aseɛ regrow horn
Nti da bɛn koraa na wobɛpie, w’apawa foforɔ no, da bɛn woreda no adie
Obrafour
Meda wo ase, wose deɛn ni, radio bɛn ni
Hello, hello, hello
(Yɛte wo nka, wo deɛ kasa)
Yie, m’ahoma yi koraa deɛn ni?
Wote me nka (Aane), metumi kasa (Aane, kɔ so)
Obrafour
Ei, sorry, na m’ahoma retwitwa
Yoo, wei deɛ woabisa bi, na me nsɛm pa
Ɛyɛ nokware trodoo, motee me nka akyɛ
Mekɔɔgye m’ahome, ɛtɔ da a, na mede me ho atɛ
No wose sɛn, wose, me ne Obama na, yɛreto Hosanna, wɔ he? Oh Ghana!
Me mpo meteeyɛ, yɛse mehyɛ canta, nkrɔfoɔ se m’anum nsɛm asa, mentumi mpie da
Ɛnso ɛnyɛ nokorɛ, false propaganda
Nipa bonefoɔ, Taliban na Al-Qaeda
Wɔka nye, nante, me nti na wɔchante
Ɛneɛ monya adaagye, afei na morebɛhwe ase
Mete ase, afei na merebɛyɛ no gidigidi
Yɛregyegye mo cedi cedi, mombɛhwɛ me fiili fiili, live on your TV TV
Ɔbrafoɔ mate paka na mereye huri huri, ɛbɛyɛ mo sɛ sini sini
Guru
Okay, bra panyin, gyina so ansa, amanfoɔ, yɛrekɔgye nkrato aba
Obrafour
Eii, eii, eh na ɛhyɛ mu!
Sɛ menni hɔ anka, mopɛ,
Agyinamoa nni fie a, nkura twe kɛtɛ
Nyɛ mo na moayɛ o, me ara na mayɛ
Sɛ mekooyɛ, maba, monbɔbɔ mo kɛtɛ
Na ɛhyɛ mu, eii, ei, eii!
Guru
Atiefoɔ, yɛkɔɔgye nkra, afei yɛaba bio
Me ne Ɔbrafoɔ rebɛtoatoa yɛn nkɔmmɔ dide mu
Ɔbrafoɔ, wowɔ hɔ? Anaa yɛ tetephone no ate kɔ?
Nti mo deɛ, momma yɛntoa kaseɛbɔ yi so
Yɛnsa ka no a, yɛbɛsan de no ato ahoma ne so
Nkra yɛn nsa aka firi Kumasi ne sɛ
Nnwomtoni OK, nso akɔto mona
Ɔde abaayewa bi a, adi nfie nwɔtwe aforo mpa
Wɔayene no, wɔayɛ no dosodoso, awenyaa
Ka na wu, ɛyɛ sene sɛ deɛ woretweetwee
Deɛ ɔnni nokorɛ awene ne se retweetwee
Ɔbɛdane san bɛdane, ɛne n’adwendwene
Abɔdin fata wo a, na wodi ho post
Nanso deɛ mehunu yi, mehunu wɔn mo te sɛ China phone
Obi agye abɔso ‘Best Rapper Alive’, nanso yɛhwehwɛɛ mu, ne albums mpo nduruu five
Nana, woaba ahoma yi so, ma menbisa wo, nsɛm bi sei, wodwene ho sɛn, anaa mereha ho?
Obrafour
Woama m’ani agye, me nua, si aboterɛ
Democracy nti, obiara ne n’adwenkyerɛ
Momma wo bo nfu, awiase, biribiara wɔ ne mmerɛ
nananom aka ato hɔ dada, masan sen srɛ
Yɛse ɔkɔtɔ de anibrɛ sɔ deɛ ɛnsɔ a, ɔbu n’aprɛ
Mongyae no, wɔayɛ agrɛ, daakye ɔbɛka nokorɛ
Abɛkyi a, ɔbutu kwan ho mpo, se wɔanyini
Wose kwan so sɛ wanyini, na deɛ ɔde wo butuu hɔ
Ɛyɛ a, na ɛyɛ me mɔbɔ, ɔdasani nhu ne ho mɔbɔ,
Pagya n’abɛti sɛ bɛpɔ na wɔrekeka mu sɛ sebɔ
Sɛ wogyenegyene wo ho, wopae sɛ pɔmpɔ
Wo ara wokanfo wo ho a, ɛnkyɛ na woate atɔ
Guru
Ah, ampa, w’ano ate, gyabera wofiri ahenfie saa na mate
Asɛmbisa a, ɛtwa toɔ, Ɔbrafoɔ, kɔnkɔnsa nii bi a, ɔbɛtoo nsɛm twerɛfoɔ
Metee nnwom bi, ‘Killing the game’, nti yɛbɛyɛ no yie a, ɛno ne ‘Atopa Jenjen’
Mepɛ sɛ wotwerɛ yɛn mu, simple and short, yɛse Hiplife awu
Obrafour
Oh, wahyɛ da anaa, Krakye? Awuu dabɛn na mante
Anaa yɛse moakye no awe Auntie Muni waakye
Hiplife wu a, yɛbɛsu ama yɛ ti ate
Ɛneɛ sɛ anka afei na yɛn nyinaa yɛ to bɛtete
Deɛ menim ne sɛ music is dynamic
Deɛ ɔmpɛ nsakraɛ yɛ no na ahunu amane
Sɛ awu o, anwuuyɛ o, me deɛ anhia me
Ɛmom, woyɛ ɔdwomtonii, na woyɛ okunini
Sɛ ɛmmerɛ dane dane, na sɛ nnwom mane mane a
Me nua, ɛndwane dwane, dane wo ho bi
(Ɔbrafoɔ, ɛnyɛ mmerɛ)
Wo deɛ, to wo bo na menkyerɛ wo me me concern
Nsɛmfuo a ɛwɔ nnwom mu a Obroni ferɛ no content
Ɛno na ɛtɔ siin, mempɛ sɛ mɛbobɔ din
Da foforɔ, ma me mmerɛ na menkyerɛ m’adwen
Guru
Yoo, yɛ nsɛm pa o, amanfoɔ
Deɛ motee ne nka no ne Rap Sɔfoɔ
Mo somfo Guru nie
Obrafour
Yee, onwunu adwo, my people, yɛrebɔ dawuro, nti monyaa aso (2x)
La la la la la, mmiɛnsa, mmienu, baako, hwii dum
La la la la la, sɛ wɔapie, sɛ asa, afei, ka w’ano to mu
La la la la la, mmiɛnsa, mmienu, baako, hwii dum
La la la la la, sɛ wɔapie, sɛ asa, afei, ka w’ano to mu
Mmiɛnsa, mmienu, baako, hwii dum
Sɛ wɔapie, sɛ asa, afei, ka w’ano to mu
Tags Africa Lyrics


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mmebusɛm 13:1-25
13 Ɔba a otie ne papa nteɛso no yɛ onyansafo,+ na ɔfɛwdifo ne nea ontie animka.+2 Onipa anom aba na ɔde bedi nnepa,+ na nea nkontompofo kra pɛ ne amumɔyɛ.+3 Nea ɔkora n’ano hwɛ ne kra so.+ Nea ɔnka n’ano ntom no—ɔbɛsɛe.+4 Ɔkwadwofo kɔn dɔ, nanso ne kra nnya hwee.+ Na nsiyɛfo kra de, ɛbɛdɔ srade.+5 Ɔtreneeni tan atosɛm,+ na abɔnefo de, wɔyɛ aniwude na wogu wɔn ankasa anim ase.+6 Adetrenee kora onipa a ne kwan yɛ pɛ so,+ na amumɔyɛ tutu ɔbɔnefo ase.+7 Obi wɔ hɔ a ɔyɛ ne ho ɔdefo nanso onni hwee,+ na obi yɛ ne ho ohiani nanso ɔwɔ ahonyade pii.8 Onipa kra agyede ne n’ahonyade,+ na ohiani de, ɔnte animka.+9 Treneefo hann na ɛbɛma wɔadi ahurusi;+ na nnebɔneyɛfo kanea de—ebedum.+10 Onipa ahantan de aperepere na ɛba,+ na wɔn a wɔbom tu agyina na nyansa ne wɔn te.+11 Ahonyade a efi ahuhude mu sua,+ na nea ɔde ne nsa boaboa ano no ma ɛyɛ pii.+12 Anidaso a ɛmma mu ntɛm ma koma yare,+ na anigyinade a ɛba mu yɛ nkwa dua.+13 Nea obu asɛm animtiaa+ no, wɔbɛfa nea ɔde asi awowa; na nea osuro mmara no, obenya akatua.+14 Onyansafo mmara yɛ nkwa asuti,+ ɛdan onipa fi owu mfiri ho.+15 Nhumu ma onipa nya adom,+ na nkontompofo kwan yɛ mmonkyimmɔnka.+16 Onitefo yɛ n’ade nimdeɛ mu,+ na ɔkwasea trɛw nkwaseasɛm mu.+17 Ɔbɔfo bɔne hwe amane mu,+ na ɔsomafo nokwafo sa yare.+18 Nea obu n’ani gu nteɛso so no, ohia ne animguase na ɛbɛka no,+ na nea oso ɔkasakyerɛ mu no, onya anuonyam.+19 Akɔnnɔde a obi nsa ka ma ne kra ani gye,+ na bɔne mu fi yɛ nkwasea akyide.+20 Nea ɔne anyansafo nantew no bɛyɛ onyansafo,+ na nea ɔne nkwasea bɔ no, ebewie no bɔne.+21 Abɔnefo na mmusu di wɔn akyi,+ na treneefo de, papa tua wɔn ka.+22 Onipa pa begyaw agyapade ama ne mma mma, na ɔbɔnefo ahonyade de, wɔkora so ma ɔtreneeni.+23 Ahiafo afuw mu adwumayɛ ma aduan pii ba,+ na atɛntrenee a enni hɔ nti, wɔpra obi kɔ.+24 Nea ɔkora n’abaa tan ne ba,+ na nea ɔdɔ no no, ɔhwɛ teɛ no so.+25 Ɔtreneeni didi ma ne kra mee,+ na ɔbɔnefo de, ne yafunu bɛda mpan.+


text:
Yesaia
41 “Nsuano aman, monyɛ komm ntie me;+ na amanaman+ nnya ahoɔden foforo. Ma wɔmmra+ mmɛkasa. Momma yemmom nhyia asɛnnii.+
2 “Hena na wanyan obi afi owiapuei?+ Hena na ɔde trenee frɛɛ no baa ne nan ase sɛ ɔde amanaman bɛba n’anim, na ɔde ahene ahyɛ n’ase?+ Hena na ɔde wɔn maa no sɛ mfutuma wɔ ne nkrante ano a wabɔ wɔn apete te sɛ ntɛtɛwa wɔ n’agyan ano yi?+ 3 Hena na otiw wɔn na ɔde asomdwoe fa ɔkwan a ne nan nsii so da so? 4 Hena na ɔde ahoɔden+ yɛɛ eyi, na ɔfrɛ awo ntoatoaso mmiako mmiako fi mfiase?+
“Me Yehowa, mene Odikanfo+ na akyikafo mu nso sɛnea mete ara na mete.”+
5 Nsuano aman+ hui na wosuroe. Asase no afanan nyinaa ho popoe.+ Wotwiw bɛnee na wɔbae. 6 Obiara boaa ne yɔnko, na obiara ka kyerɛɛ ne nua sɛ: “Hyɛ wo ho den.”+ 7 Odwumfo hyɛ ɔtomfo den,+ na nea ɔde asae yɛ ho toromtorom no hyɛ nea ɔbɔ ɔtommo so no den, na nea wɔasosɔw abom no nso, ɔka ho asɛm sɛ: “Eye.” Afei obiako de nnadewa bobom na anhinhim.+
8 “Israel, woyɛ m’akoa;+ Yakob, wo na mapaw wo,+ m’adamfo Abraham+ aseni.+ 9 Wo na mefaa wo fii asase ano nohoa bae,+ na mefrɛɛ wo fii n’ahye so.+ Na meka kyerɛɛ wo sɛ, ‘Woyɛ m’akoa;+ wo na mapaw wo,+ na mempoo wo.+ 10 Nsuro efisɛ meka wo ho.+ Mma w’ani nnyɛ wo totɔtotɔ, na mene wo Nyankopɔn.+ Mɛhyɛ wo den.+ Mɛboa wo.+ Mede me trenee+ nsa nifa beso wo mu denneennen.’+
11 “Hwɛ, wɔn a wɔn bo afuw wo nyinaa bɛfɛre na wɔn anim agu ase.+ Nnipa a wɔne wo ham no betwam akɔ na wɔn ase atɔre.+ 12 Wɔn a wɔne wo di aperepere no, wobɛhwehwɛ wɔn nanso worenhu wɔn.+ Wɔn a wɔne wo ko no bɛyɛ sɛ biribi a enni hɔ, adehunu bi.+ 13 Me Yehowa wo Nyankopɔn, mikura wo nsa nifa mu;+ na meka kyerɛ wo sɛ, ‘Nsuro,+ na me ara mɛboa wo.’+
14 “Nsuro, osunson+ Yakob, Israel+ mmarima. M’ankasa mɛboa wo,” wo Gyefo+ Yehowa, Israel Kronkronni no, anom asɛm ni. 15 “Hwɛ, mayɛ wo awiporow afiri,+ awiporow ade foforo a n’anofanu nyinaa wɔ sẽ. Wubetiatia mmepɔw so ma abubu pasaa; wobɛma nkoko ayɛ sɛ ntɛtɛwa.+ 16 Wubehuw+ so na mframa asoa akɔ,+ na ahum abɔ apete.+ Wo de, Yehowa mu na wubedi ahurusi.+ Israel Kronkronni no na wode no bɛhoahoa wo ho.”+
17 “Abrɛfo ne ahiafo hwehwɛ nsu,+ nanso ebi nni hɔ. Osukɔm+ nti wɔn tɛkrɛma so awo.+ Nanso me Yehowa, megye wɔn so.+ Me, Israel Nyankopɔn, merennyaw wɔn.+ 18 Mɛma nsu asen nkoko so na nsuwansuwa atue asasetaw so.+ Mɛma sare adan ɔwora na asase kesee adan asuti.+ 19 Mɛma kyeneduru, ɔkanto, ohuadua, ne ngodua anyin wɔ sare so.+ Na mɛma ɔpopaw dua, ɔsɛsɛ ne kwabɔhɔrɔ dua abom aba asase pradada so,+ 20 na ama nnipa ahu ate ase, na wɔde ato wɔn koma so na wɔahu no fann wɔ wɔn adwenem prɛko sɛ Yehowa nsa na ayɛ eyinom, na Israel Kronkronni no ankasa na ɔbɔe.”+
21 “Momfa mo asɛm+ mmɛto gua,” Yehowa na waka. “Mummeyi mo ho ano,”+ Yakob hene+ asɛm ni. 22 “Mommɛkyerɛ yɛn nea ebesi. Monkyerɛ yɛn nneɛma a edi kan no, na yennwennwen ho na yenhu nea ɛbɛba daakye. Na nneɛma a ɛreba no nso, momma yɛnte.+ 23 Monka nea ɛbɛba akyiri yi na yenhu sɛ moyɛ anyame ampa.+ Monyɛ papa anaa bɔne na yenhu na yɛnhwɛ prɛko.+ 24 Hwɛ, moyɛ biribi a enni hɔ, na mo nnwuma yɛ adehunu.+ Obiara a ɔbɛpaw mo no yɛ akyide.+
25 “Manyan obi afi atifi fam, na ɔbɛba.+ Ofi owiapuei+ bɛbɔ me din. Na ɔbɛba asoafo so te sɛ dɔte,+ te sɛ ɔnwemfo a ɔrewɔw dɔte.
26 “Hena na waka biribi fi mfiase a yebetumi ahu, anaa waka biribi fi tete a yɛbɛka sɛ, ‘Ɔyɛ ɔnokwafo’?+ Obiara nni hɔ a waka biribi. Obiara nni hɔ a wama ɔfoforo ate biribi. Obiara nni hɔ a wate mo nsɛm.”+
27 Me na midi kan, na meka kyerɛ Sion sɛ: “Hwɛ, wɔn ni!”+ na mɛma nea okura asɛmpa aba Yerusalem.+
28 Mehwɛe ara, nanso manhu obiara, na wɔn mu biara nso nni hɔ a otu fo.+ Mibisaa wɔn ara sɛ anka wɔbɛma me mmuae. 29 Hwɛ, wɔn nyinaa yɛ biribi a enni hɔ. Wɔn nnwuma yɛ adehunu. Wɔn dade ahoni yɛ mframa ne ahuhude.+


text:
Yesu Kristo
Yesu Kristo yɛ Onyankopon ba baako pe a, oba wiase woanye bone da. Saa barima yi ne wiase Nyinaa Agyenkwah. Se Nea Tweresem ka no, etwa se nipa wuo, na owuo akyiri no, atemuo woho. Enuanom, mo ma yen sakyera y'adwene ne yen aberabo na ewieye mere no aben.
Tweresem se, se Agyenkwah no beba a, aman besore etia aman so. Yeyi nyinaa kyere yen se emere no aben.
Nyankopon ma yen enkwan daa. Beberee na wo ne won fitii asie, nanso wonni ho biom. Wodee Adom bi nti wo daso ti nkwam.Nyame ye, na oye ma yen daa!
Nyame Nhyira wo.


text:
NYAN! No. 4 2016 | Sɛnea Wubenya Wo Nneyɛe Pa So Mfaso
Sɛ́ ebia wunim anaa wunnim no, wo suban betumi aboa wo anaa apira wo.
ASƐM A ƐDA SO
Sɛnea Wubenya Wo Nneyɛe Pa So Mfaso
Nya wo nneyɛe so mfaso sen sɛ wobɛma apira wo.
ASƐM A ƐDA SO
1. Mfa Nneɛma Nkyekyere Wo Ho
Ɛnyɛ mmerɛw sɛ wode suban pa besi subammɔne ananmu. Fa nneɛma a ɛho hia wo di kan.
ASƐM A ƐDA SO
2. Hwɛ Baabi a Wote ne Nnipa a Wo Ne Wɔn Bɔ
Wo ne nnipa pa mmɔ na ama woasi gyinae pa.
ASƐM A ƐDA SO
3. Mma W’abam Mmu
Ɛyɛ den ma wo sɛ wobɛsesa wo suban a, mma w’abam mmu!
Dɛn na Bible Ka Fa Ɔbarima ne Ɔbarima Anaa Ɔbaa ne Ɔbaa Nna Ho?
Bible kasa tia ɔbarima ne ɔbarima anaa ɔbaa ne ɔbaa nna? Bible ma afoforo nya wɔn a wɔde wɔn ho hyɛ ɔbarima ne ɔbarima anaa ɔbaa ne ɔbaa nna mu ho adwemmɔne?
MMOA A WƆDE MA ABUSUA NO
Sɛ Nneɛma Sesa a, Dɛn na Wobɛyɛ?
Nsakrae deɛ, ɛyɛ dɛn ara a, ɛbɛba. Hwɛ nea ebinom atumi ayɛ de agyina nsakrae ano.
NSASE NE NNIPA
Kyrgyzstan Nsrahwɛ
Kyrgyzstanfo bu ade paa na wɔpɛ ahɔhoyɛ nso. Wɔn abusua asetena te sɛn?
BIBLE NO ADWENE
Ahoɔfɛ
Nnwumakuw a wɔyɛ ntade ne nneɛma a yɛde siesie yɛn ho ma nkurɔfo nya ahoɔfɛ ho adwene a ɛmfata.
WƆBƆE ANAA?
Atuboa a Ɔte sɛ Abɛbɛ Ho Nsɛm
Nea ɛyɛ nwonwa ne sɛ, efi bere a nkosua no bɛpae kosi bere a wɔn mma nketewa no benyin no tumi di bɛyɛ mfe 13 anaa mfe 17.
Nneɛma Foforo a Ɛwɔ Wɛbsaet Ha
Ɔkwan a Wobɛfa So Agyae Akasakasa
So wo ne wo hokafo taa nya akasakasa? Hu sɛnea Bible nnyinasosɛm betumi aboa w’aware.
Mmabun Bi Akyerɛ Nea Enti a Wogye Onyankopɔn Di
Mmabun bi ka nea enti a wogye di paa sɛ Ɔbɔadeɛ bi wɔ hɔ. Hwɛ video a ne tenten yɛ simma mmiɛnsa yi na wubehu


text:
TI AKRON
So Yɛte “Nna a Edi Akyiri” no Mu?
Nsɛm a ɛresisi wɔ yɛn bere yi mu bɛn na wɔhyɛɛ ho nkɔm wɔ Bible mu?
Suban bɛn na Onyankopɔn Asɛm ka sɛ nnipa bɛda no adi wɔ “nna a edi akyiri” no mu?
Nneɛma pa bɛn na Bible hyɛɛ ho nkɔm sɛ ɛbɛba wɔ “nna a edi akyiri” no mu?
SO WOATIE nsɛm ho amanneɛbɔ wɔ radio anaa television so pɛn ma woabisa sɛ, ‘Dɛn na ɛreba wiase yi?’ Awerɛhosɛm sisi mpofirim ma onipa biara nni hɔ a obetumi akyerɛ nea ɛbɛba ɔkyena. (Yakobo 4:14) Nanso, Yehowa nim nea ɛbɛba daakye. (Yesaia 46:10) Ɛnyɛ nneɛma bɔne a ɛresisi wɔ yɛn bere yi so nko na N’asɛm Bible fi teteete hyɛɛ ho nkɔm, na mmom nneɛma a ɛyɛ anigye a ɛbɛba nnansa yi ara nso.
2 Yesu Kristo kaa Onyankopɔn Ahenni a ɛde abɔnefosɛm bɛba awiei na adan asase paradise ho asɛm. (Luka 4:43) Na nkurɔfo pɛ sɛ wohu bere a Ahenni no bɛba. Nokwarem no, Yesu asuafo no bisaa no sɛ: “Dɛn na ɛbɛyɛ wo mmae ne bere a ɛwɔ hɔ yi awiei ho sɛnkyerɛnne?” (Mateo 24:3) Bere a Yesu rebua no, ɔka kyerɛɛ wɔn sɛ Yehowa Nyankopɔn nkutoo na onim bere pɔtee a bere a ɛwɔ hɔ yi bɛba awiei. (Mateo 24:36) Nanso, Yesu kaa nsɛm bi a ebesisi wɔ asase so bere a aka kakra ma Ahenni no de asomdwoe ne ahobammɔ a edi mũ abrɛ adesamma no kyerɛe. Nea ɔhyɛɛ ho nkɔm no resisi nnɛ!
3 Ansa na yɛbɛhwehwɛ adanse a ɛkyerɛ sɛ yɛte “bere a ɛwɔ hɔ yi awiei” mu no, ma yensusuw ɔko bi a akɔ so a onipa biara antumi anhu ho kakra. Ɛkɔɔ so wɔ ahonhom atrae a aniwa nhu no, na nea efii mu bae no ka yɛn.
ƆKO A ƐKƆƆ SO WƆ SORO
4 Wɔkyerɛkyerɛɛ mu wɔ nhoma yi ti a edi eyi anim no mu sɛ Yesu Kristo bɛyɛɛ Ɔhene wɔ soro wɔ afe 1914 mu. (Daniel 7:13, 14) Yesu nsa kaa Ahenni no akyi bere tiaa bi no, ɔyɛɛ biribi. Bible ka sɛ: “Ɔko baa soro: Mikael [Yesu din foforo] ne n’abɔfo ne ɔtweaseɛ no [Satan Ɔbonsam] koe, na ɔtweaseɛ no ne n’abɔfo ne wɔn koe.”* Satan ne n’abɔfo bɔne, adaemone no, dii nkogu wɔ saa ɔko no mu, na wɔtow wɔn fii soro guu asase so. Onyankopɔn honhom mu mma anokwafo dii ahurusi sɛ wɔatow Satan ne n’adaemone agu. Nanso, na nnipa rennya saa anigye no bi. Mmom no, Bible hyɛɛ nkɔm sɛ: “Asase…nnue, efisɛ Ɔbonsam asian aba mo nkyɛn a ne bo afuw denneennen, efisɛ onim sɛ ne bere a aka yɛ tiaa.”—Adiyisɛm 12:7, 9, 12.
5 Hyɛ nea na ebefi ɔko a ɛbɛkɔ so wɔ soro no mu aba no nsow. Na Satan bo befuw ma ɔde amanehunu aba asase sofo so. Sɛnea wubehu no, yɛte saa amanehunu bere no mu nnɛ. Nanso, ɛbɛyɛ ‘bere tiaa’ bi pɛ. Satan mpo nim saa. Bible frɛ saa bere yi “nna a edi akyiri.” (2 Timoteo 3:1) Hwɛ sɛnea yɛn ani betumi agye sɛ ɛrenkyɛ na Onyankopɔn ayi Ɔbonsam nnwuma nyinaa afi asase so! Ma yensusuw nneɛma bi a wɔhyɛɛ ho nkɔm wɔ Bible mu a ɛresisi mprempren no ho nhwɛ. Saa nneɛma yi da no adi sɛ yɛte nna a edi akyiri no mu na ɛrenkyɛ na Onyankopɔn Ahenni de nhyira a enni awiei abrɛ wɔn a wɔdɔ Yehowa no. Nea edi kan no, ma yensusuw nsɛnkyerɛnne a Yesu kae sɛ ɛbɛhyɛ bere a yɛte mu yi agyirae no mu anan ho nhwɛ.
NSƐM AKƐSE A EBESISI WƆ NNA A EDI AKYIRI NO MU
6“Ɔman bɛsɔre atia ɔman, na ahenni atia ahenni.” (Mateo 24:7) Wokunkum nnipa ɔpepem pii wɔ akodi mu wɔ afeha a etwaam no mu. Britaniani abakɔsɛm kyerɛwfo bi kyerɛwee sɛ: “Afeha a ɛto so 20 no ne afeha a wodii awu wom sen biara wɔ abakɔsɛm mu.…Ɛno ne afeha a ɛkame ayɛ sɛ wɔkɔɔ so dii ako wom bere nyinaa, mmere tiawa bi pɛ na na akodi akɛse nkɔ so wɔ baabi.” Worldwatch Institute (ɛyɛ kuw bi a wɔde wɔn ani di nsɛm a ɛkɔ so wɔ wiase akyi) bɔ amanneɛ sɛ: “Nnipa pii a wokunkum wɔn wɔ akodi a ɛkɔɔ so wɔ afeha [a ɛto so 20] no mu yɛ nnipa dodow a wowuwui wɔ akodi a ɛkɔɔ so fi afeha a edi kan Y.B. besi afe 1899 mu no mmɔho abiɛsa.” Efi afe 1914 reba no, nnipa bɛboro ɔpepem 100 na wɔawuwu wɔ akodi mu. Nnipa ɔpepem pii na wɔadi yaw ne awerɛhow esiane sɛ wɔahwere wɔn adɔfo wɔ akodi mu nti. Ebi mpo a, wo nso woahwere wo dɔfo bi wɔ saa kwan yi so.
7‘Aduankɔm bɛba.’ (Mateo 24:7) Nhwehwɛmufo ka sɛ, efi mfirihyia 30 a atwam mu no, aduan aba pii. Nanso, aduankɔm da so wɔ hɔ esiane sɛ nnipa pii nni sika a wɔde bɛtɔ aduan anaa asase a wɔbɛyɛ so afuw nti. Wɔ aman a wonnyaa nkɔso pii mu no, nnipa bɛboro ɔpepepem biako na sika a wodi da koro yɛ dɔla biako anaa ennu saa mpo. Saa nnipa yi mu dodow no ara di kɔm daa. Wiase Nyinaa Akwahosan Ahyehyɛde no bu akontaa sɛ aduan pa a wonnya nni yɛ ade titiriw a ɛma mmofra bɛboro ɔpepem anum wuwu afe biara.
8“Asasewosow akɛse bɛba.” (Luka 21:11) Sɛnea U.S. Dwumadibea a Wɔyɛ Abo Mu Nhwehwɛmu kyerɛ no, efi afe 1990 nkutoo reba no, asasewosow a ano yɛ den a etumi sɛe adan na ɛpaapae asase 17 na esisi afe biara. Sɛ wɔkyekyɛm pɛpɛɛpɛ a, asasewosow ahorow a ano yɛ den a etumi sɛe adan koraa sisi afe biara. Amanneɛbɔ foforo kyerɛ sɛ: “Asasewosow akunkum nnipa ɔpehaha pii wɔ mfirihyia 100 a atwam no mu, na nkɔanim a wɔanya wɔ mfiridwuma ne adansi ho nimdeɛ mu no ntumi mmoa mmaa nnipa dodow a ekunkum wɔn no so ntewee ahe biara.”
9“Ɔyaredɔm…bɛba.” (Luka 21:11) Ɛmfa ho nkɔso a wɔanya wɔ aduruyɛ mu no, onyin ne yare ahorow rehaw adesamma. Amanneɛbɔ bi ka sɛ yare ahorow 20 a wonim no yiye a ebi ne nsamanwaw, atiridiinini, ne ayamtunini, asan asɔre kɛse nnansa yi, na nyarewa no bi wɔ hɔ a ɛyɛ den sɛ ɛho nnuru a wɔnom no betumi asa. Nokwarem no, nyarewa foforo 30 na ayi ne ho adi. Emu bi wɔ hɔ a wonnyaa ano aduru na ekunkum nnipa pii.
NNA A EDI AKYIRI MU NNIPA
10 Wɔ nsɛm bi a ebesisi wiase a Bible hyɛɛ ho nkɔm akyi no, ɛkaa nnipa suban a ɛbɛsesa wɔ nna a edi akyiri no mu ho asɛm nso. Ɔsomafo Paulo kaa sɛnea nnipa suban bɛyɛ ho asɛm. Yɛkenkan wɔ 2 Timoteo 3:1-5 sɛ: “Nna a edi akyiri mu no, mmere a emu yɛ den bɛba.” Ne fã bi no, Paulo kae sɛ nnipa bɛyɛ
- ahopɛfo
- sikaniberefo
- awofo so asoɔdenfo
- wɔn a wonni nokware
- wɔn a wonni tema
- wɔn a wontumi nni wɔn ho so
- wɔn a wɔyɛ keka
- wɔn a wɔdɔ anigyede sen Nyankopɔn
- wɔn a wɔde nyamesom pa adura wɔn anim, nanso wɔmfa tumi a ɛwom no nni dwuma
11 So nnipa a wɔwɔ baabi a wote no abɛyɛ wɔn a wɔte saa? Akyinnye biara nni ho sɛ wɔabɛyɛ saa. Nnipa a wɔwɔ subammɔne wɔ baabiara. Eyi kyerɛ sɛ ɛrenkyɛ na Onyankopɔn ayɛ biribi, efisɛ Bible ka sɛ: “Abɔnefo fifi sɛ fan, na amumɔyɛfo nyinaa si so sɛ nhwiren a, ɛne sɛ wɔbɛsɛe wɔn korakora.”—Dwom 92:7.
NNEƐMA PA A ƐBƐBA!
12 Sɛnea Bible hyɛɛ ho nkɔm no, amanehunu ahyɛ awiei bere yi mu ma. Nanso, nneɛma pa rekɔ so wɔ Yehowa asomfo mu wɔ wiase a ɔhaw ahyɛ mu ma yi mu.
13 Bible mu nhoma a ɛne Daniel no hyɛɛ nkɔm sɛ: ‘Nokware nimdeɛ bɛdɔɔso.’ Bere bɛn na ɛno bɛba? Wɔ “awiei bere no” mu. (Daniel 12:4) Titiriw efi afe 1914 reba no, Yehowa aboa wɔn a wɔpɛ sɛ wɔsom no nokwarem no ama wɔate Bible ase yiye. Wɔanya Onyankopɔn din ne n’atirimpɔw ho nokware ahorow a ɛsom bo, Yesu Kristo agyede afɔre no, tebea a awufo wom, ne owusɔre ho ntease kɛse. Afei nso, Yehowa asomfo asua sɛ wɔbɛma wɔn abrabɔ so aba wɔn ankasa mfaso na ɛde ayeyi abrɛ Onyankopɔn. Wɔate dwuma a Onyankopɔn Ahenni no di ne sɛnea ebesiesie nneɛma wɔ asase so no ase yiye. Dɛn na wɔde saa nimdeɛ yi yɛ? Saa asɛmmisa yi de yɛn ba nkɔmhyɛ foforo a ɛrenya mmamu wɔ nna a edi akyiri yi mu so.
14 Yesu Kristo kae wɔ “bere a ɛwɔ hɔ yi awiei” ho nkɔmhyɛ no mu sɛ: “Wɔbɛka ahenni ho asɛmpa yi wɔ asase so nyinaa de adi amanaman nyinaa adanse; ɛno ansa na awiei no bɛba.” (Mateo 24:3, 14) Wɔreka Ahenni ho asɛmpa no—dekode a Ahenni no yɛ, nea ɛbɛyɛ, ne sɛnea yebetumi anya emu nhyira no bi—wɔ aman bɛboro 230 so wɔ kasa bɛboro 400 mu. Yehowa Adansefo ɔpepem pii de nsiyɛ ka Ahenni ho asɛmpa no. Wofi “amanaman ne mmusuakuw ne nnipa ne kasa nyinaa mu.” (Adiyisɛm 7:9) Adansefo no ne nnipa ɔpepem pii a wɔpɛ sɛ wohu nea Bible kyerɛkyerɛ ankasa yɛ ofie Bible adesua a wonnye sika biara. Hwɛ sɛnea saa nkɔmhyɛ no anya mmamu kɛse, ne titiriw no, bere a Yesu hyɛɛ nkɔm sɛ “nnipa nyinaa bɛtan” nokware Kristofo no!—Luka 21:17.
DƐN NA WOBƐYƐ?
15 Bere a Bible nkɔmhyɛ pii renya mmamu nnɛ no, so wunnye ntom sɛ yɛte nna a edi akyiri mu? Sɛ wɔka asɛmpa no ma edu baabi a Yehowa hu sɛ ɛfata a, akyinnye biara nni ho sɛ “awiei no” bɛba. (Mateo 24:14) “Awiei no” kyerɛ bere a Onyankopɔn beyi abɔnefosɛm afi asase so. Yehowa bɛma Yesu ne abɔfo a wɔwɔ tumi no asɛe wɔn a wɔhyɛ da sɔre tia No no nyinaa. (2 Tesalonikafo 1:6-9) Satan ne n’adaemone rennaadaa amanaman no bio. Ɛno akyi no, Onyankopɔn Ahenni de nhyira bɛbrɛ wɔn a wɔbrɛ wɔn ho ase hyɛ ne trenee nniso ase no nyinaa.—Adiyisɛm 20:1-3; 21:3-5.
16 Esiane sɛ Satan nhyehyɛe awiei abɛn nti, ɛsɛ sɛ yebisa yɛn ho sɛ, ‘Dɛn na ɛsɛ sɛ meyɛ?’ Ɛyɛ papa sɛ wobɛkɔ so asua Yehowa ne nneɛma a ɔhwehwɛ fi yɛn hɔ ho ade pii. (Yohane 17:3) Fa nsiyɛ sua Bible. Ma ɛnyɛ wo suban sɛ wo ne afoforo a wɔpɛ sɛ wɔyɛ Yehowa apɛde bɛbɔ daa. (Hebrifo 10:24, 25) Sua nimdeɛ pii a Yehowa Nyankopɔn ada no adi ama nnipa a wɔwɔ wiase nyinaa no, na yɛ nsakrae ahorow a ɛho hia wɔ w’asetram sɛnea ɛbɛyɛ a wubetumi anya Onyankopɔn nhyira.—Yakobo 4:8.
17 Yesu hyɛɛ nkɔm sɛ nnipa dodow no ara bebu wɔn ani agu adanse a ɛkyerɛ sɛ yɛte nna a edi akyiri mu no so. Abɔnefo sɛe no bɛba mpofirim. Te sɛ owifo a ɔba anadwo no, ɛbɛto nnipa dodow no ara mpofirim. (1 Tesalonikafo 5:2) Yesu bɔɔ kɔkɔ sɛ onipa Ba no mmae anaa bere a Yesu bedi ade sɛ Onyankopɔn Ahenni no so Hene wɔ nna a edi akyiri no mu bɛyɛ sɛ Noa nna no. Ɔkae sɛ: “Sɛnea nna a edii nsuyiri no anim no, wodidi nomee, mmarima warewaree na wɔde mmea memaa aware kosii da a Noa hyɛn adaka no mu, na wɔanhu kosi sɛ nsuyiri no bae bɛpraa wɔn nyinaa kɔe no, saa ara na onipa Ba no mmae bɛyɛ.”—Mateo 24:37-39.
18 Enti, Yesu ka kyerɛɛ n’atiefo sɛ: “Monhwɛ mo ho so yiye na adidi mmoroso ne asanom ntraso ne asetra mu dadwen anhyɛ mo koma so da, na da no ammɛto mo mpofirim te sɛ afiri. Efisɛ ɛbɛba wɔn a wɔtete asase so baabiara no nyinaa so. Enti, monwɛn, na monsrɛ bere nyinaa na moatumi aguan nneɛma a etwa sɛ esisi yi nyinaa, na moatumi agyina onipa Ba no anim [a mowɔ n’anim dom].” (Luka 21:34-36) Nyansa wom sɛ yebetie Yesu asɛm no. Dɛn ntia? Efisɛ wɔn a wɔwɔ Yehowa Nyankopɔn ne “onipa Ba no,” Yesu Kristo, anim dom no hwɛ kwan sɛ wobenya nkwa wɔ Satan wiase no awiei, na wɔatra ase daa wɔ wiase foforo a anigye wom a abɛn no mu!—Yohane 3:16; 2 Petro 3:13.
NEA BIBLE KYERƐKYERƐ
- Akodi, aduankɔm, asasewosow, ne ɔyaredɔm na ahyɛ nna a edi akyiri yi agyirae. —Mateo 24:7; Luka 21:11.
- Wɔ nna a edi akyiri yi mu no, nnipa pii ayɛ ahopɛfo, sikanibere, wɔdɔ anigyede na wɔnnɔ Onyankopɔn.—2 Timoteo 3:1-5.
- Wɔreka Ahenni ho asɛmpa no wɔ wiase nyinaa wɔ nna a edi akyiri yi mu.—Mateo 24:14.
* Sɛ wopɛ nkyerɛkyerɛmu a ɛkyerɛ sɛ Mikael yɛ Yesu Kristo din foforo a, hwɛ Nkekaho no.
Adesua no ho Nsɛmmisa
1. Ɛhe na yebetumi ahu nsɛm a ebesisi daakye no?
2, 3. Asɛm bɛn na asuafo no bisaa Yesu, na mmuae bɛn na ɔde mae?
4, 5. (a) Bere a wɔde Yesu dii ade sɛ Ɔhene akyi bere tiaa bi no, dɛn na ɛkɔɔ so wɔ soro? (b) Sɛnea Adiyisɛm 12:12 kyerɛ no, dɛn na na ebefi ɔko a ɛbɛkɔ so wɔ soro no mu aba?
6, 7. Ɔkwan bɛn so na Yesu nsɛm a ɛfa akodi ne aduankɔm ho renya mmamu nnɛ?
8, 9. Dɛn na ɛkyerɛ sɛ Yesu nkɔmhyɛ a ɛfa asasewosow ne yaredɔm ho no anya mmamu?
10. Suban ahorow bɛn na wɔhyɛɛ ho nkɔm wɔ 2 Timoteo 3:1-5 a wuhu sɛ nnipa da no adi nnɛ?
11. Ɔkwan bɛn so na Dwom 92:7 kyerɛkyerɛ nea ɛbɛba abɔnefo so mu?
12, 13. Ɔkwan bɛn so na “nokware nimdeɛ” adɔɔso wɔ “awiei bere” yi mu?
14. Ahenni ho asɛmpaka adwuma no atrɛw akodu he nnɛ, na henanom na wɔreka asɛm no?
15. (a) So wugye di sɛ yɛte nna a edi akyiri no mu, na dɛn nti na wugye di? (b) Dɛn na “awiei no” bɛkyerɛ ama wɔn a wɔsɔre tia Yehowa ne wɔn a wɔbrɛ wɔn ho ase hyɛ Onyankopɔn Ahenni ase no?
16. Dɛn na ɛbɛyɛ papa sɛ woyɛ?
17. Dɛn nti na abɔnefo sɛe no bɛto nnipa dodow no ara mpofirim?
18. Yesu kɔkɔbɔ bɛn na ɛsɛ sɛ yetie?
SUA PII
BIBLE ADESUA HO NHYEHYƐE
Adɛn Nti na Ɛsɛ sɛ Wusua Bible?
Nsɛmmisa a ɛkyere adwene paa no, Bible reboa nnipa mpempem pii ama wɔanya ho mmuae. Wo nso, wopɛ sɛ ɛboa wo saa anaa?